הוועדה המיוחדת לפניות הציבור, כנסת 20, פרוטוקול מספר 52, 2016-03-21 09:00

ישראל אייכלר: בוקר טוב לכם, לכל המשתתפים ולכל הצופים בבית.

ישראל אייכלר: בדרך כלל אנחנו דנים בנושא שהיה, תלונות שהגיעו, בעיות שקיימות ומעט מאוד יש לנו זכות לדבר על דברים שיהיו כדי להיערך לפני, כדי שלא יהיה לנו אחרי ל"ג בעומר נושא לדיון אנחנו עושים עכשיו את הדיון כדי שנוכל לפתור את הבעיות.

ישראל אייכלר: יש לנו ניסיון טוב משנה שעברה, שהילולת ל"ג בעומר במירון התנהלה כראוי יחסית, יחסית לשנים קודמות שהייתה קריסה.

ישראל אייכלר: אבל אליה וקוץ בה, המציאות הייתה בשנה שעברה שכל כך הפחדנו את הציבור מפני סכנות שקיימות בצפיפות של מאות אלפי אנשים במקום כל כך קטן שהרבה אנשים לא באו.

ישראל אייכלר: זה מה שקרה לנו עם קבר רחל בשנים קודמות ולכן ההצלחה, אני אומר, הייתה יחסית.

ישראל אייכלר: אבל הייתה הפקת לקחים, גם של המשטרה, גם של שירותי ההצלה, גם של חברות התחבורה וגם של משרד הדתות והמרכז למקומות קדושים וכך ברוך ה' עברנו בשלום.

ישראל אייכלר: אנחנו מקווים מאוד שגם השנה נהיה ערוכים וכן נקלוט הרבה אנשים ולא נפחיד את האנשים, כי גם זה לא יום שישי ולא מוצאי שבת, יש לנו פה יומיים שמתפרשים על החגיגות ביומיים, אז בעזרת ה' נעשה ונצליח.

ישראל אייכלר: נמצאים פה מהמשרד לבטחון פנים, כל הקצינים והאנשים שעושים את המלאכה הקדושה ביום ל"ג בעומר, המשרד לשירותי דת ומנכ"ל המרכז הארצי לפיתוח המקומות הקדושים, מר שוינגר, משרד התחבורה, חן ודרור גנון ושירלי שמואל, נתיבי ישראל, מועצה אזורית מרום הגליל.

ישראל אייכלר: כדי לא לקחת מזמנכם אנחנו נתחיל.

ישראל אייכלר: גם חברות אגד, נתיב אקספרס, סופרבוס, מד"א, ארגון איחוד הצלה.

ישראל אייכלר: אנחנו אולי נספיק להציג מצגת ששירותי ההצלה רוצים להציג כדי להראות איך הם ערוכים.

ישראל אייכלר: הנושאים שאנחנו שאלנו ואנחנו נבקש להתייחס אליהם, מעבר לעניין הבטיחותי והתנועתי של המשטרה ושל גורמי הביטחון, גם לגבי הנסיעות, התחבורה, מה עלויות הנסיעה עבור ילדים, האם הרפורמה החדשה תוזיל גם את הנסיעות למירון, מה ההנחיות לגבי תגבורים, אופן ההתחשבנות של הנוסעים עם המפעילים, שאטלים.

ישראל אייכלר: דברים שאלה שנסעו למירון מרגישים את זה על בשרם ויודעים על מה אני מדבר.

ישראל אייכלר: בנוסף הערכות כמה אוטובוסים צריכים, כמה אנשים חושבים שיגיעו, זה אני לא יודע אם מישהו יכול לומר, הבעיות המרכזיות, שזה שייך יותר למועצה האזורית מרום הגליל ומשרד התחבורה, תוספת מקומות חניה במעגל הרחב, דבר חשוב ביותר, זה יפתור את הבעיות של הרכבים הפרטיים וגם של האוטובוסים, תאורת חניונים, שירותים, הדרך המובילה לאתר ואת הערכות המשטרה אנחנו נשמע פה ושל כוחות ההצלה.

ישראל אייכלר: אני רוצה להתחיל בראש ובראשונה עם המשטרה, שהיא המפקד של האזור, ובמקום שאין איש השתדל להיות איש, ניצב משנה אילן מור הוא ראש הזרוע המבצעית באגף התנועה.

ישראל אייכלר: אתה מתחיל לדבר ראשון?

<אילן מור: בוקר טוב לכולם.

<אילן מור: קודם כל קורה לפעמים, רק לפעמים, שהמשטרה מצליחה והיא פשוט מצליחה.

<אילן מור: אז אני קודם כל אפזר את האמירות ששמעתי בשנה האחרונה, לא היו פחות אנשים במירון מ-2014 ו-2013.

<אילן מור: בניגוד לאמירות של אצבע מול הרוח, אנחנו יודעים להגיד כמויות והשנה היה לנו אפילו עוד יותר קל ביחד עם המִנהלת של משרד התחבורה, אנחנו מדברים על בערך 15% יותר אנשים שהיו ב-2014, כך שהצלחת המשטרה, גופי ההצלה, המקומות הקדושים, משרד התחבורה, כל הגופים שחברו יחד, הייתה הצלחה משום שהייתה הכנה טובה, הייתה הפקת לקחים מ-2014.

ישראל אייכלר: ברשותך, אני רוצה לקבל בברכה את חבר הכנסת הרב מנחם אליעזר מוזס שהוא איש מירון כבר הרבה שנים.

ישראל אייכלר: מוזס, קיבלת בשורה מניצב משנה אילן מור, שבעצם בשנה שעברה לא היו פחות אנשים משנים קודמות.

<אילן מור: היו יותר.

ישראל אייכלר: ואפילו יותר.

מנחם אליעזר מוזס: וכמעט אפס תקלות.

<אילן מור: ואנחנו יודעים להגיד את זה במספרים.

<אילן מור: אני יודע שבשנה שעברה עשינו לא מעט שינויים בהיערכות של המשטרה, של גופי ההצלה, של כל הגופים שחברו יחד בסיוע של המקומות הקדושים ומעבר לחוויה הדתית גם הענקנו חוויית שירות לכל מי שהגיע לשם.

<אילן מור: אני מזכיר לכם שלראשונה הוקמה מִנהלת תחבורה ציבורית בראשותו של מאיר חן ממשרד התחבורה, עסקה בתכנון, וזה השינוי הגדול, היא עסקה בפועל בהפעלת הקווים, בהכנסת האוטובוסים, בשליטה על האוטובוסים וזה היה אחד הגורמים המרכזיים לזה שהציבור זכה לחוויית שירות, כמו שאמרתי.

<אילן מור: בשנה שעברה אנחנו גם הרחבנו את מקומות הורדת הקהל והעלאת הקהל בדרך חזרה, מה שבעצם לא יצר צפיפות, לא צמצם, אלא פשוט לא יצר שום צפיפות, קראנו לזה פיזור הסיכונים.

<אילן מור: אני מזכיר לכם חסידויות בנחל מירון ואנחנו מדברים השנה בצבעים ולא במספרים, בדיוק כפי שדיברנו בשנה שעברה.

<אילן מור: אני מזכיר לכם את הטרמינל האדום שנמצא בסמוך לכניסה למירון ואת הכחול והצהוב שנמצאים בחניונים המזרחיים ולמעשה במקום לרכז את כל הציבור בחזרה במקום אחד וליצור צפיפות שהביאה ב-2014 להפעלת פרשים, לא כי המשטרה רצתה, אלא כי הייתה ממש סכנת חיים, הסוסים נחו להם באורווה ולא נאלצנו להפעיל אותם.

ישראל אייכלר: לגבי הרכב הפרטי, אמרת שהיה אותו קהל.

ישראל אייכלר: אתה מדבר על אבסולוטי או באוטובוסים?

<אילן מור: אני מדבר אבסולוטי.

ישראל אייכלר: כי ברכב הפרטי אנשים מאוד מאוד סבלו.

<אילן מור: מצוין.

<אילן מור: אל"ף, ברכב הפרטי לא צריך להגיע.

<אילן מור: אנחנו עשינו ניתוחים ביחד עם מי שמוביל את המבצע, זה המחוז הצפוני.

<אילן מור: ההר לא יכול להכיל את כמות הציבור שמגיע עם רכבים פרטיים.

<אילן מור: אגב - - -

ישראל אייכלר: אני לא מדבר על ההר.

ישראל אייכלר: אתה יודע שאנחנו מדברים על כרמיאל, על צפת, על מקומות רחוקים.

<אילן מור: חבר הכנסת אייכלר, כשאני מדבר על ההר אני מתכוון לכל הגזרה שמובילה לתוך ההר.

<אילן מור: אי הגעת הרכבים הפרטיים, שהתחיל ב-2014, אנחנו מתכוונים להמשיך בזה.

<אילן מור: אני מניח שמשרד התחבורה גם יספר לכם על הרפורמות שאמורות עוד יותר לשפר את ההגעה של הקהל למירון.

<אילן מור: אנחנו לא מתכוונים גם השנה לאפשר העלאה של רכבים פרטיים.

<אילן מור: יש לנו פתרונות מצוינים.

<אילן מור: הפתרונות האלה, הוכחנו אותם בשנת 2015.

<אילן מור: אני חייב לציין שלא ישבנו בחדר הזה, אלא בחדר אחר, וזוכר חבר הכנסת אייכלר שהיינו צריכים לשכנע אתכם שכנוע גדול, ואני מודה על האמון שקיבלנו, לעשות שינויים מאוד גדולים במירון, והשינויים האלה הוכיחו את עצמם ולא היו תקלות.

<אילן מור: לא אפס תקלות, לא היו תקלות במירון 2015.

<אילן מור: הענקנו סמכויות למשרד התחבורה בשיתוף פעולה מצוין עם נתיבי ישראל, המקומות הקדושים.

<אילן מור: היה פשוט שיתוף פעולה שהיה מחמם את הלב לראות אותו.

<אילן מור: אנחנו מתכוונים השנה לעשות בדיוק את אותה תכנית עם שיפורים כאלה ואחרים, אבל הם שיפורים טקטיים, שזה לא המקום לפרט אותם.

<אילן מור: בעזרת ה' אנחנו מצפים שגם ב-2016 ההגעה והיציאה למירון יהיו חלקות ואנחנו נאפשר לציבור לא רק להגיע ולצאת אלא גם להעניק לו חוויית שירות.

<אילן מור: תודה.

ישראל אייכלר: תודה רבה לך.

ישראל אייכלר: אנחנו נרצה לשמוע סקירה כללית, אולי אחר כך תשובות, אבל קודם כל מהרב יוסף שוינגר, מנכ"ל המרכז הארצי לפיתוח המקומות הקדושים ואחרי זה למאיר חן, מנהל הרשות הארצית לתחבורה הציבורית, כדי שייתן לנואת התמונה של התחבורה, איך היא מתארגנת.

ישראל אייכלר: הרב שוינגר, בבקשה.

<יוסף שוינגר: בוקר טוב לכולם.

<יוסף שוינגר: ברשות חברי הכנסת, מנכ"ל המשרד לשירותי דת, קציני המשטרה, אנשי משרד התחבורה, אנשי חברות ההסעה, כיבוי אש, אם שכחתי מישהו - - -

ישראל אייכלר: זה תשאיר לי, תתחיל בבעיות.

<יוסף שוינגר: אני צריך לעבוד איתם אחרי זה, זה ההבדל.

<יוסף שוינגר: בכל מקרה אני רוצה לציין שמיד עם גמר הילולת ל"ג בעומר נערכות מספר ישיבות של הפקות לקחים שבהן עולות כל ההערות שנאספו ושגובשו במהלך ההילולה.

<יוסף שוינגר: אני מודאג שאנחנו מקבלים יותר מדי ציונים לשבח כי לפעמים זה גורם להירדמות ולפעמים זה גורם גם לנוח על זרי התהילה ולא זו המטרה.

<יוסף שוינגר: כל שנה צריך להסתכל עליה כאילו זו השנה הראשונה.

<יוסף שוינגר: מספיק שאיזה שהוא אוטובוס אחד נתקע, עם כל התכנונים והכול טוב ויפה ופתאום נהיה פקק ופתאום נהיה לחץ וכל הציבור מתחיל ל - - - ואנחנו מקבלים את הכותרות.

<יוסף שוינגר: לכן ההכנות שעשינו בשנה שעברה, בתיאום וביחד, הן עם משרד התחבורה והן עם אגף התנועה, עם אילן ועם כל הצוות היקר שלו, באמת לקחו בחשבון את כל הדברים האלה ואפשר להגיד שמבחינת התנועה הכול זרם כמו שצריך.

<יוסף שוינגר: יש עדיין בעיות ואני לא רוצה להסתיר את זה, בהר עצמו.

<יוסף שוינגר: עדיין לא הגענו למנוחה ולנחלה בכל מה שקשור לדרישות הבטיחות האופטימליות.

<יוסף שוינגר: אנחנו מקבלים סל קניות ממשטרת מחוז צפון, לא ממשטרת התנועה, שלא נתבלבל.

ישראל אייכלר: הם נמצאים פה.

<יוסף שוינגר: כן.

<יוסף שוינגר: דרישות שלמעשה עוברות את ה-20 וכמה מיליון ₪.

<יוסף שוינגר: אם הייתי במקומם אני הייתי עושה אותו דבר.

<יוסף שוינגר: אין גבול לבטיחות, אין גבול לביטחון, אין גבול לשום דרישה, אבל יש רצוי ויש מצוי ולכן אנחנו משתדלים תמיד להיפגש באמצע, שחס וחלילה לא נעשה דברים שיכולים לפגוע בבטחון העולים לרגל, משתתפי ההילולה ולא לזלזל חס וחלילה בדרישות ההכרחיות.

<יוסף שוינגר: אבל יש את המצב האופטימלי, כמו שהרב מוזס בשעתו דיבר על רכבת למירון או דברים כאלה - - -

מנחם אליעזר מוזס: הולך להתקיים, בעוד שנתיים עד כרמיאל כבר יהיה.

<יוסף שוינגר: אין שום בעיה, אני רק אומר שאנחנו דיברנו על רכבת למירון.

מנחם אליעזר מוזס: משם שאטלים חינם למירון, בשנה ראשונה על כל פנים.

<יוסף שוינגר: מה שאנחנו מתכוונים, יש רצוי ויש מצוי וגם בזה אנחנו עושים - - -

ישראל אייכלר: אם הרב מוזס יגיד שצריך ספינות למירון גם הן יגיעו.

<יוסף שוינגר: בכל מקרה כל הדברים נלקחים בחשבון ונלמדים.

<יוסף שוינגר: אני רוצה להגיד לגבי דרישות הבטיחות, שאם זה עומס, הוכנו תכניות וגם השנה יהיו שיפורים.

<יוסף שוינגר: אני יודע שתמיד לא נגיע לאופטימום, זאת אומרת אם במצב נתון מגיעים פתאום עשרות אלפים, תמיד יכול להיות שמישהו ייפול או מישהו באותה שנייה לא יהיה לו את בקבוק המים שהוא ציפה, אבל בסך הכול אם אנחנו מסתכלים בסיכומה של הילולה והכול ברוך ה' עבר בשלום, אני חושב שאנחנו יכולים לעשות וי גדול.

<יוסף שוינגר: אני לא מספר על כל ה - - -

ישראל אייכלר: מה שתלוי בתחבורה ובמשטרה אנחנו נשמע פה את האנשים, אבל מה שקשור בבניין עצמו, הכניסות והיציאות, הדברים האלה שאנשים גם יוכלו לגשת וגם יוכלו להיכנס וגם לא יעכבו אחרים, איך אתם מתארגנים?

<יוסף שוינגר: זה לא אנחנו מתכננים, אנחנו לוקחים מהנדסי בטיחות שעיקר ההתמחות שלהם זה במעבר של ציבור.

<יוסף שוינגר: אנחנו מתייעצים ולוקחים גם מכמה חסידויות גדולות, שיש להם ניסיון בהפקה של לא הילולות, אלא כמו אירועים וטישים וחתונות, הם לוקחים את אחד המארגנים של חסידות גור שהוא באמת יודע את הדברים האלה.

<יוסף שוינגר: כל אחד אנחנו שומעים, מכל מלמדיי השכלתי, יושבים עם כל הגורמים, מביאים את התכנית לאישור המשטרה, יש קצין בטיחות מיוחד בשם מיכה, שאני לא רואה שהוא הגיע, הוא מאשר את התכניות, יש מעליו את אמיתי לוי שגם בודק את התכניות.

<יוסף שוינגר: עד שאנחנו לא מקבלים וי על כל הדרישות שמציבים לנו, בכניסות, יציאות, מעבר, הצבת סדרנים, זרימת הקהל, העסק לא משתחרר לביצוע.

ישראל אייכלר: תודה רבה, הרב שוינגר, עכשיו אנחנו ניגשים למי שבלעדיו אף אחד לא מגיע לשם, מאיר חן, מנהל הרשות הארצית לתחבורה הארצית.

<מאיר חן: בוקר טוב.

<מאיר חן: אנחנו את ההיערכות שלנו למירון 2016 התחלנו יום אחרי שסיימנו את מירון 2015, עם תהליך הפקת לקחים מאוד סדור.

<מאיר חן: זה נכון, נקבע רף גבוה במירון 2015 ואנחנו צריכים לשמור אותו ואף לעבור אותו.

<מאיר חן: שיתוף הפעולה היה טוב עם כלל הגורמים, בטח עם משטרת ישראל.

<מאיר חן: לראשונה אנחנו הקמנו, בשנה שעברה, חדר מצב, אנחנו לקחנו אחריות לכל תכנון ההיסעים עם נציגים קבועים של אילן ואנשיו, שישבו ונתנו לנו תמונת מצב אמיתית בכל נקודת זמן.

<מאיר חן: השנה אנחנו צופים שאפילו יהיה גידול, זה משתי סיבות מרכזיות.

<מאיר חן: אל"ף, היה מוצלח מאוד, אנשים מדברים ומספרים לחברים ויגיעו יותר.

<מאיר חן: שתיים, המחירים השנה הם יותר זולים גם.

ישראל אייכלר: זו התשובה לשאלת הרפורמה?

<מאיר חן: זה גם פקטור שמשפיע.

מנחם אליעזר מוזס: וזה גם מוצאי שבת.

ישראל אייכלר: בכמה זה יוזיל?

<מאיר חן: בסך הכול הרפורמה שנעשתה נעשתה במטרופולין, לא בבין עירוני, אבל הייתה הוזלה בתחילת השנה של 14.5% במחירי התחבורה הציבורית וב-1 באפריל, כל האזור הזה של גליל-גולן, למעשה ממטולה ועד אזור טבריה רבתי, כל האזור הזה שהוא כולל בתוכו את צפת מירון, הוא נכנס לרפורמה אזורית.

<מאיר חן: זאת אומרת כל היישובים האלה, חלק גדול מאזור הצפון, לשם גם אוכלוסייה נכבדת מגיעה, הם ייהנו ממחירים שהם הרבה הרבה יותר זולים.

ישראל אייכלר: מה עם הילדים?

ישראל אייכלר: הייתה טענה - - -

<מאיר חן: ילדים משלמים 50%.

<מאיר חן: זה קו רגיל.

<מאיר חן: לגבי התעריפים הקבועים, הבין עירוניים, הם רגילים כמו שנוסעים היום.

<מאיר חן: הכרטיסים יהיו כרטיסים הלוך ושוב, זה מוזיל.

<מאיר חן: מה התחדש עוד השנה ושלא היה שנה קודמת?

<מאיר חן: הערך הצבור.

<מאיר חן: מי שנוסע עם ערך צבור יש לו באופן אוטומטי הנחה של 20%, ילדים מקבלים הנחה של 50%, כל האזור הזה של גליל-גולן, שהוא ייכנס לתוקף ב-1 באפריל ויכלול את ל"ג בעומר כמובן, שם הם ייהנו מהנחות מאוד מאוד משמעותיות.

<מאיר חן: בגלל כל המרכיבים האלה אנחנו גם מניחים שיהיו הרבה יותר נוסעים ולכן אנחנו צריכים גם להיערך בהתאם, כל הגופים פה.

<מאיר חן: היו לא מעט לקחים.

<מאיר חן: על אף שזה היה מאוד מאוד מוצלח בשנה שעברה היו גם לקחים בכל מיני היבטים.

<מאיר חן: אנחנו קיימנו דיון גדול אצלי, יחד עם רוב האנשים שיושבים פה, לפני כעשרה ימים, כדי כבר להתחיל להתניע את כל המהלכים.

<מאיר חן: אני יכול להגיד, אותי מטריד קצת לקחים בתחום התשתיות, שלא נחכה לרגע האחרון, דיברו פה מהמקומות הקדושים, הסיפור של חניון צבעון היה ממש בדקה ה-90 בפעם הקודמת, התאורה בכביש 89, ולשמחתי מנכ"ל נתיבי ישראל אמר בפעם ראשונה 'ישימו שם תאורה קבועה'.

<מאיר חן: לא יודע אם לשנה הזו תהיה תאורה זמנית, אבל זהו, מספיק כל שנה - - -

ישראל אייכלר: אני רוצה להזכיר שהייתה התנגדות ואז בא חבר הכנסת דב חנין והסביר שההתנגדות זה לא התנגדות אנטי דתית, אלא בגלל שלא התארגנו כראוי ופגעו בערכי הטבע והסביבה והיערות.

ישראל אייכלר: אז מה שאתה מתכוון להגיד שכבר עכשיו צריך להכין את זה שלא יהיו שם טענות ותלונות.

<מאיר חן: נכון.

ישראל אייכלר: שלא יפגעו חלילה באף פרח או ציפור.

<מאיר חן: הפוטנציאל של חניון צבעון הוא הרבה יותר גדול ממה שנוצל בשנה שעברה, אבל בגלל אילוצי זמן ולחץ אלתרו שטח קטן.

<מאיר חן: לכן אני אומר שמבעוד מועד צריך להיערך לעניין הזה.

<מאיר חן: אולי גם דברים שהם לא גדולים, אבל הם משמעותיים, עלו שם סוגיות של הפרדה בין שירותי נשים וגברים, עמדות מידע נוספות לציבור.

<מאיר חן: היו שלטים והצבעים, זה מאוד עשה את ההבדל בשנה שעברה, אבל עדיין צריך - - -

ישראל אייכלר: מי אחראי למה שאתה אומר עכשיו?

<שלומית אבינח: נתיבי ישראל.

ישראל אייכלר: נתיבי ישראל עושה את זה?

<יוסף שוינגר: שירותים זה אנחנו.

ישראל אייכלר: השלטים הצבעוניים, שיידעו איפה הולכים?

<יוסף שוינגר: זה משטרה ביחד איתנו, זה פרויקט של המשטרה.

<מאיר חן: אחד מהלקחים שעלה בשנה הקודמת זה ניוד בעלי מוגבלויות.

<מאיר חן: לא היו אמצעים להסיע אותם אז מדי פעם לקחנו ניידת משטרה או רכב שלנו.

<מאיר חן: צריך להסדיר את זה.

מנחם אליעזר מוזס: עזר מציון לא עמדו שם לשירות?

<מאיר חן: לא היו.

<מאיר חן: באותם מקרים שהיה, אני כמה פעמים העמסתי אנשים על רכבי משטרה.

<מאיר חן: אני אומר, זה לקחים, חשוב שהשנה - - -

מנחם אליעזר מוזס: הרב שוינגר, אתם לא גומרים את זה מבעוד מועד?

<יוסף שוינגר: אני שומע את זה פעם ראשונה.

<יוסף שוינגר: חבל שזה לא עלה בהפקת הלקחים המשטרתית.

<יוסף שוינגר: היו שם למעלה מ-25 ניידות של עזר מציון למעלה, עשרות אם לא מאות מתנדבים, כל עזר מציון - - -

<מאיר חן: לא רק למעלה, צריך גם למטה.

ישראל אייכלר: מאיר מדבר על החניונים.

<יוסף שוינגר: אני מדבר על החניונים.

<יוסף שוינגר: בכל חניון הייתה ניידת של עזר מציון.

<יוסף שוינגר: אם היה מקרה ספציפי שאני לא יודע אותו, אני צריך לדעת לקבל שעה ואנחנו עושים בירור ויושבים עם עזר מציון.

ישראל אייכלר: אבל חשוב מאוד שהוא אומר את זה, זה לא ויכוח, עכשיו אפשר להיערך.

<אילן מור: אנחנו יושבים אחרי צהריים עם עזר מציון, זו פגישה שנקבעה לפני מספר חודשים.

<אילן מור: אנחנו נסכם את זה.

<אילן מור: כמות הניידות של עזר מציון עמדה על חמש ניידות בשנה שעברה ואנחנו מתכוונים להעלות את הכמות.

<מאיר חן: הייתה בעיה.

<מאיר חן: אני לא סתם מעלה, הייתה בעיה.

ישראל אייכלר: טוב מאוד שאתה מעלה, אנחנו יושבים פה בשביל להעלות בעיות כדי לפתור אותן.

מנחם אליעזר מוזס: אילן, תרשום את זה.

מנחם אליעזר מוזס: אתה מודע לזה?

<מאיר חן: אנחנו כבר קיימנו תדריך מרכזי לכל המפעילים של התחבורה הציבורית, נתיב אקספרס הם המוביל בכל האירוע הזה יחד עם אגד והמפעילים האחרים, כקבלני משנה לכל האירוע.

ישראל אייכלר: נתתם הוראות לגבי התגבורים וכמה שיצטרכו?

<מאיר חן: אנחנו גם נוקטים בשיטה של מכירה מוקדמת, יש הרבה מקומות שזה עובד מצוין.

<מאיר חן: פה בעיקר, באזור ירושלים, בבית שמש.

<מאיר חן: זה ייתן לנו אינדיקציה.

<מאיר חן: לא כולם משתמשים בזה, אבל השנה יש גם אפשרות דרך האינטרנט לעשות את ההזמנות האלה למי שמשתמש.

ישראל אייכלר: רוב האנשים שמגיעים לשם לא משתמשים באינטרנט.

<מאיר חן: לכן אנחנו לא בונים רק על זה, אבל זה ייתן לנו אינדיקציה ואנחנו שומרים גם עתודות, עתודות נוספות ואנחנו מביאים כשהביקוש הוא גדול.

<מאיר חן: אנחנו צריכים לספק את כל הביקוש.

<מאיר חן: תדרכנו את כל המפעילים הרלוונטיים, הם נערכים גם.

<מאיר חן: בהמשך כמובן, ניתנו להם תכניות וכדומה, יהיה אפשר לשמוע אותם.

<מאיר חן: מערך השאטלים יעבוד כמו בשנה שעברה.

<מאיר חן: יש גם את השאטלים הקרובים מתוך אזור ההר, שלשם יגיעו כל המסיעים הפרטיים ומשם יסיעו אותם פנימה.

<מאיר חן: יש את החניונים הרחוקים, שבהם המשטרה יוצרת את הסדר סביב העניין הזה של כרמיאל, חצור.

<מאיר חן: על צפת אנחנו מיקדנו זרקור מאוד מאוד משמעותי, היו גם כל מיני לקחים, איחדנו קווים, כי הבנו שבצפת יש כמות נכבדה של אנשים שמגיעה לשם.

ישראל אייכלר: הלקח החשוב ביותר זה לפתוח את החניון מאחורי קבר האר"י, לא רק בתחנה המרכזית.

ישראל אייכלר: הייתה לכם בעיה קשה בתחנה המרכזית.

<מאיר חן: אנחנו קבענו שלושה מוקדים של יציאה מצפת, לא רק מתחנה מרכזית, אלא גם מעוד שני מוקדים נוספים.

מנחם אליעזר מוזס: אליפלט גם?

ישראל אייכלר: אין שם חניון.

<מאיר חן: לא.

מנחם אליעזר מוזס: לשם מגיעים, הרי אתם שלחתם לשם את המכוניות הפרטיות.

<אילן מור: זה לא לאליפלט, זה לחניון שנמצא במעלות.

ישראל אייכלר: אילן, הייתה בעיה גם בראש פינה, גם לשם שלחו אנשים ולא היה להם המשך למירון.

ישראל אייכלר: צריך להתארגן טוב מאוד לגבי הרכב הפרטי.

ישראל אייכלר: אמנם כל השנה הוועדה שלנו עוסקת בתחבורה ציבורית, אבל דווקא בל"ג בעומר מי שמקופח זה אנשים שמגיעים לא בתחבורה ציבורית ויש ציבור גדול מאוד כזה.

ישראל אייכלר: לא צריך שתכניסו אותם להר, אתה צודק שהסביבה לא יכולה, אבל צריך לאפשר להם להגיע הכי קרוב שאפשר, אם זה כרמיאל, אם זה צפת, אם זה ראש פינה, אם זה מעלות ושיוכלו להגיע.

<אילן מור: מעלות כן, ראש פינה וצפת זה כבר נמצא בתוך מעגל התנועה.

<אילן מור: הם מקבלים שירות מצוין, למעלה מ-7,500 אוטובוסים, גם פרטיים וגם מוסדרים, שעומדים לרשות הציבור.

<אילן מור: בסוף צריך לזכור, יש מספרים והמספרים מעידים בצורה חד משמעית שיש עלייה, לפחות בין 2015 ו-2014 בכמות האנשים שהקהל שמגיע מגיע למירון.

ישראל אייכלר: ב-2014 זה לא היה מוצאי שבת?

<אילן מור: ב-2014 זה היה מוצאי שבת - - -

ישראל אייכלר: אז כשאתה מחשב שהייתה עלייה, תחשב שזה היה מוצאי שבת ואמצע השבוע.

<אילן מור: ב-2015, אני מזכיר, היה אמצע שבוע וגם ב-2016 יהיה אמצע שבוע.

ישראל אייכלר: זה כבר נותן לך תוספת של 30%-40% כי מספר האנשים שמגיעים כשזה יוצא מוצאי שבת הוא כמעט שליש פחות מאשר ביום בשבוע.

<אילן מור: אל מול האמירות, לא רק שלך, חבר הכנסת אייכלר, אלה שלא הצליחו להסביר איך שיתוף פעולה כזה הצליח להביא גם לתוצאות כאלה, אז אני בשנה האחרונה שומע כל הזמן שהיו פחות אנשים מ-2014.

<אילן מור: אז לא היו, עובדתית.

<אילן מור: עכשיו בואו נראה אם ב-2016 יהיו, אנחנו חושבים שכן.

<מאיר חן: גם הנתונים שלנו תומכים שהיה איזה שהוא גידול לעומת 2014.

<מאיר חן: נכון שב-2014 זה היה במוצאי שבת אבל - - -

ישראל אייכלר: אני לא רוצה להטריח אותך עם מחירים, אולי יש לך מישהו מהאנשים שלך שיגידו לנו גם את המחירים הברורים.

ישראל אייכלר: הציבור רוצה לדעת, כשאתה אומר שיש הנחות, מה הם המחירים, כי לא תמיד יודעים.

ישראל אייכלר: עכשיו יש לך שידור, אבל אם אין לך נתונים תשלח לנו, אנחנו נפרסם את זה לציבור.

<מאיר חן: זה מורכב מהרבה מקומות כי הרי מכל יעד - - -

ישראל אייכלר: כן, לכן אני לא מבקש ממך פירוט.

<מאיר חן: בעיקרון אנחנו מאפשרים, השנה יש - - -

ישראל אייכלר: איך אתה מתייחס ל-1,000 אוטובוסים של החברות הפרטיות?

ישראל אייכלר: האם אתה עוסק גם בהן, או רק בתחבורה הציבורית?

<מאיר חן: לא, אוטובוסים זה חברות פרטיות, הם מגיעים עד החניונים ומשם הם עושים את השאטלים, שמעבירים אותם באותה צורה שזה עבד בשנה שעברה.

מנחם אליעזר מוזס: יש כאן ייצוג של האוטובוסים הפרטיים?

<מאיר חן: לא יודע, אני לא מייצג אותם.

<מאיר חן: התחבורה הציבורית פה.

מנחם אליעזר מוזס: אני יודע, אבל אוטובוסים פרטיים - - -

<אילן מור: אנחנו נפגשנו עם כל חברות האוטובוסים הפרטיות לפני כשבועיים, הסדרנו איתם בדיוק כפי שהיה בשנה שעברה.

<אילן מור: אני מזכיר לכם שיש לנו טרמינל אחד, הטרמינל האדום שנמצא קרוב למושב, ששם הם יעשו העלאה והורדה, זה מוסדר איתם.

<אילן מור: אגב, בניגוד לשנה שעברה, שהיו הרבה מאוד קשיים בעבודה איתם, אז הסדרנו את הכול, הייתה ישיבה מצוינת עם הפקות לקחים, אין שום פערים מולם.

ישראל אייכלר: אתה סיימת, נכון?

<מאיר חן: אני רק אומר, אנחנו גם מתכננים בסמוך לאירוע לעשות סיור דרך במקום עם כל האנשים הרלוונטיים, לאשר עוד תכניות.

<מאיר חן: בסך הכול אנחנו בתוך תהליך טוב.

מנחם אליעזר מוזס: הייתה איזו חברה שספרה את האוטובוסים במרחקים, איפה הם נמצאים, וגם התחבורה, אתם עובדים - - - אני לא זוכר איך קוראים לחברה הזאת.

<מאיר חן: כן, ודאי.

<מאיר חן: זו חברת הבקרה שלנו, הם עושים למעשה בקרה על כל - - -

מנחם אליעזר מוזס: על כל המערכות, מצומת גולני ומלפני?

<יוסף שוינגר: הרבה לפני, כולל ירושלים ובני ברק.

מנחם אליעזר מוזס: זו תחבורה ציבורית, אבל אני שואל על התחבורה הפרטית, האם יש איזה דרך לדעת איפה הם נמצאים?

<מאיר חן: לא, זה בשיח מול המפעילים הפרטיים.

ישראל אייכלר: המשטרה בטח.

ישראל אייכלר: אני אשאל עכשיו את ניצב משנה יוסף חמו, קצין אג"מ צפון, איך אתם נערכים לכל אירוע ההילולה.

<יוסף חמו: בוקר טוב לכולם.

<יוסף חמו: אנחנו התחלנו איפה שהוא בסוף אוקטובר כבר את ההיערכות, מירון 2016.

<יוסף חמו: כמו כל שנה מפקד מחוז צפון אחראי על כל מה שקשור להילולה בהיבטים של סדר, אבטחה, תנועה, ביטחון, כמובן שותפים לנו ושותפים מרכזיים זה אגף התנועה, מי שהציג פה, ידידי ניצב משנה אילן מור, וכל הגופים האזרחיים.

<יוסף חמו: אני חושב שקודם כל צריך להגיד יותר ממילה טובה למרכז למקומות קדושים, שבעצם כל הדרישות, כל הבקשות, כל ההנחיות שלנו, כדי לעמוד במשימה שדיברתי עליה כרגע, באחד המבצעים המורכבים ביותר שיש במדינה, נענות.

<יוסף חמו: אם הבקשות לא מצליחות להגיע לידי פתרון - - -

<יוסף שוינגר: יוסי, לא הקשיבו, תחזור עוד פעם ויותר לאט.

<יוסף חמו: ביחד אנחנו מצליחים להביא לשיתוף פעולה כי צריך לזכור שמעבר למרכז למקומות קדושים שמתאם מבחינתנו את כל האירוע יש למעלה מ-40 גופים, שבעה משרדי ממשלה, ובסופו של דבר צריך לאגד את כולם ולהביא לשיתוף פעולה כדי שזה יצליח.

<יוסף חמו: לעצם העניין אנחנו באמצע עבודת המטה, או בשלבים המתקדמים, יותר נכון, של עבודת המטה.

<יוסף חמו: התכניות המרכזיות אושרו ואנחנו ממשיכים לאשר אותן גם ברמת מפכ"ל, כשהכוונה שלנו שמה שהצליח טוב בשנה שעברה, נשמר אותו, כי דברים טובים צריך לשמר, לא תמיד צריך לשנות, ודברים שצריך לשפר, עליהם אנחנו עובדים.

ישראל אייכלר: יש לכם מושג כמה אנשים מתכוונים להגיע?

ישראל אייכלר: אתם ערוכים לכמה אנשים?

<יוסף חמו: אנחנו לא יודעים להגיד במספרים כמה אחוזים - - -

ישראל אייכלר: לא אחוזים, מספרים.

<יוסף חמו: אנחנו מדברים על מאות אלפים.

<יוסף חמו: אנחנו מסכימים לכל הנחות העבודה.

ישראל אייכלר: כמה היו בשנה שעברה?

<יוסף חמו: מאות אלפים.

<יוסף חמו: אני לא יודע להגיד - - -

<קריאה: כ-230,000, לדעתי.

<יוסף חמו: אני שמעתי מספרים שנעים בין כ-250,000 ל-300,000.

<יוסף חמו: אני לא יכול להתחייב על המספרים האלה.

<יוסף חמו: צריך להבין שהנתונים האלה מגיעים מגופים שונים.

<יוסף חמו: לא אנחנו כמשטרה סופרים אותם, אבל אין לי ספק שהנחת העבודה שיכול להיות גידול גם השנה היא נכונה, אם מזג האוויר יהיה, כמו תמיד, לטובתנו, וכל מה שקשור להצלחה בשנה שעברה, לריווח הקיים, לפרסום בתקשורת, למחירי התחבורה הציבורית, סביר להניח שיותר ויותר אנשים ירצו לבוא, בטח כשזה באמצע השבוע.

<יוסף חמו: הדגש המרכזי שלנו זה לרווח את ההגעה ואת העזיבה של האנשים, לרווח את ההדלקות, לרווח את הצירים, כי אנחנו קודם כל חושבים על בטיחות וביטחון.

<יוסף חמו: אלה הדברים המרכזיים, שאנשים יגיעו בשלום, יחגגו וגם יחזרו בשלום.

<יוסף חמו: לצורך זה אנחנו עושים את כל מה שצריך לעשות.

<יוסף חמו: אני מכיר את הדרישות והבקשות לספסלים ולהמשך שיפור השירות לציבור, גם בזה, מול המקומות הקדושים אנחנו פועלים.

<יוסף חמו: רק אתמול ישיבה עם המרכז למקומות קדושים, עם מר דרעי, נמצאים לכך תקציבים, אני מבין, אבל לא הכול פתיר עדיין.

<יוסף חמו: מה שלא פתיר אנחנו בשלבים של - - -

מנחם אליעזר מוזס: השר דרעי או ישראל דרעי?

<יוסף חמו: ישראל דרעי מהמרכז למקומות קדושים.

ישראל אייכלר: מה חסר בעניין הזה, חוץ מספסלים, שירותים ומים?

<יוסף חמו: הדברים האלה ייפתרו, אנחנו בשלבים של - - -

מנחם אליעזר מוזס: אבל שזה יהיה דבר קבוע, לא זמני, לא רק לל"ג בעומר.

מנחם אליעזר מוזס: אני דורש מ - - -

<יוסף שוינגר: יוסי, תרשה לי.

<יוסף שוינגר: אני רוצה להגיד על הספסלים ושלא יהיו הפתעות.

<יוסף שוינגר: מי שקובע את הספסלים אלה מהנדסי הבטיחות.

<יוסף שוינגר: מהנדסי הבטיחות של המשטרה טוענים שספסלים מעכבים את התנועה.

<יוסף שוינגר: הנושא הזה נבדק.

<יוסף שוינגר: מה שכן יהיה, יהיה מים ואני חושב שיהיה אפילו עודף מים ואנחנו נעשה לכל אורך הציר, כולל בחניונים המרוחקים.

<יוסף שוינגר: ספסל מתחילת העלייה של מושב מירון לעבר האתר לפי ההמלצה של קציני הבטיחות, אנחנו לא עושים דברים על דעת עצמנו, לא יהיה.

<יוסף שוינגר: במידה שהם יאפשרו אנחנו נציב.

ישראל אייכלר: תגיד לקציני הבטיחות שאני לא מבין שום דבר בבטיחות, אבל ספסל להר כזה גבוה לאנשים מבוגרים, בצד, לא באמצע הדרך, אני מבין באמצע הדרך - - -

<יוסף שוינגר: איפה שיאפשרו לנו אנחנו נעמיד.

<יוסף שוינגר: ההילולה לא תקום ותיפול על הספסלים ונעשה כמה שנוכל.

<יוסף שוינגר: אני אומר את זה.

מנחם אליעזר מוזס: אבל שזה יהיה דבר קבוע כבר.

ישראל אייכלר: יוסי, אני רוצה להגיד לך, כמי שעולה למירון בסך הכול כמעט 60 שנה, כשמירון הייתה מירון, תמיד בנוסטלגיה, לא היה אחד שלא התיישב באמצע הדרך.

ישראל אייכלר: משפחה משפחה, היו שם אוהלים והיו מכבדים והיו - - - מה זה?

ישראל אייכלר: זה נהירה של כבשים?

<יוסף שוינגר: הרב אייכלר, איפה שמאפשרים לנו - - -

ישראל אייכלר: כמה מטר זה ההר הזה?

<יוסף שוינגר: 250 מטר, אפשר להגיד.

<יוסף חמו: מהכניסה עד למעלה בערך 400 מטר.

ישראל אייכלר: 400 מטר לאנשים מבוגרים ולילדים קטנים בחום, בעלייה כזאת תלולה, חייב להיות ספסלים.

ישראל אייכלר: אני בכלל לא צריך לדבר על זה.

<יוסף שוינגר: איפה שיאפשרו לנו אנחנו נציב.

מנחם אליעזר מוזס: אני מדבר לא רק לל"ג בעומר, תעשה כבר דבר קבוע.

<יוסף שוינגר: הרב מוזס, אתה נכנס פה לוועד מירון, שאפילו מסמר אני לא יכול לדפוק שם בלי רשות שלהם.

<יוסף שוינגר: אני מציע לא להיכנס לזה.

<יוסף שוינגר: אם תרשו לי, ברשותכם, עוד משפט אחד.

ישראל אייכלר: רק שירותים גם, במחילה.

<יוסף שוינגר: מה השאלה?

<יוסף שוינגר: איפה?

ישראל אייכלר: בכל האזור, מלמעלה עד למטה ובאמצע.

<יוסף שוינגר: בחניונים.

<יוסף שוינגר: באתר עצמו, מהשזיפון, מלמטה, מוצבות נקודות של שירותים ואנחנו מקפידים שזה לא יהיה שירותים כימיים אלא מחוברים למים וביוב.

<יוסף שוינגר: יש עשרות תאים, כאשר בתכנית אנחנו מקווים להספיק עד ל"ג בעומר, קיבלנו תרומה מקרן ספרא, לשירותים חדשים בכל האתר כולל מבחוץ.

<יוסף שוינגר: זה המקום היחיד שלא נוכל לשים שלט שינציח אותם.

ישראל אייכלר: אבל זה יישאר לכל השנה?

<יוסף שוינגר: לכל השנה ואנחנו מדברים על שירותים חדישים לגמרי בכל האתר.

<יוסף שוינגר: אני רוצה, ברשותכם, לנצל את הדקה הזאת ולהגיד תודה רבה לניצב משנה יוסי חמו, הוא נפרד מאיתנו השנה.

מנחם אליעזר מוזס: מה, הוא לא יהיה בל"ג בעומר?

<יוסף שוינגר: הוא יהיה, אבל הוא קיבל קידום וזה הזמן להגיד באמת מילה טובה לו ולכל השוטרים של מחוז הצפון, שבאמת אנחנו במבצע היכרות, כל הפיקוד כמעט מתחלף, ללא יוצא מן הכלל.

ישראל אייכלר: אני דווקא שמחתי, אמרו לי שהכול מתחלף וראיתי פה את האנשים משנה שעברה, אילן ויוסי, גם אתה משנה שעברה.

<יוסף חמו: אנחנו נתחלף, אבל רק אחרי ל"ג בעומר.

מנחם אליעזר מוזס: אבל צריך גם לשנה הבאה.

<יוסף שוינגר: וצריך להגיד עוד מילה טובה, ליהודי שניהל את האתר במשך עשרות בשנים, אני אומר שהוא מהבודדים שעוד זכה לראות את רבי שמעון בחיים, זה היה העובד הוותיק והמסור של המקומות הקדושים, הרב מנשה אייכלר, שנפרד מאיתנו השנה ויצא לגמלאות.

<יוסף שוינגר: מי שעושה קשר פה לחבר הכנסת ישראל אייכלר, עושה את זה על אחריותו בלבד.

<יוסף שוינגר: זה המקום להגיד תודה רבה גם כן.

<יוסף חמו: חבר הכנסת אייכלר, ברשותך שני משפטים מבחינתי לסיום.

<יוסף חמו: אנחנו מדברים על 15 הדלקות, אלה הבקשות שהוגשו לפנינו, אנחנו מאוד מבקשים לנצל את הבמה ואת ההזדמנות ולבקש, מאחר שאנחנו פועלים באמת מול כל הגופים שמבקשים ונעתרים להם, בתנאי שהם עומדים בתנאי הרישוי, לא להגיע בדקה ה-90 לבקש הדלקות נוספות.

<יוסף חמו: גם ההר צר מלהכיל את כל הנושא הזה, ודיברתי מקודם על הנושא של ריווח, ולכן מה שהיה הוא שיהיה וצריך לשמור על הקיים ומה שטוב.

ישראל אייכלר: הרב מוזס רוצה לשאול אותך משהו, ניצב משנה חמו.

מנחם אליעזר מוזס: קודם, צר לי שאתה עוזב את מירון, לא שאלת אותי.

ישראל אייכלר: מירון בלי יוסי חמו - - -

מנחם אליעזר מוזס: בלי יוסי חמו, בעזרת ה', נקווה - - -

ישראל אייכלר: איזה תפקיד קיבלת, אם מותר להגיד בשידור חי?

<יוסף חמו: אני מתקרב לכאן, אני אמור להיות סגן ראש אג"מ בירושלים.

מנחם אליעזר מוזס: באמת קידום.

מנחם אליעזר מוזס: רציתי לשאול אותך, בשנה שעברה כבר דיברנו על הבור, על האמבטיה שם, שזה הדלקה של קרלין ולמחרת תולדות אהרון, נכנסים עשרות אלפי איש, ואל תשכח שלא היה שם אפילו מקום להכניס אמבולנס או איזה רכב הצלה בגלל שבהמשך יש אוהלים.

מנחם אליעזר מוזס: דיברנו על זה כבר לא פעם, להרחיק אותם מהמקום הזה, ועמד על ידי זוהר עובד שהיה הממ"ז והוא צילם את זה.

<יוסף שוינגר: דביר.

<יוסף שוינגר: זה היה ראש עיריית טבריה.

מנחם אליעזר מוזס: נכון, דביר עמד על ידי והוא צילם את זה.

מנחם אליעזר מוזס: הדבר הזה, אסור שזה יקרה, מה אתם חושבים לעשות עם זה?

מנחם אליעזר מוזס: להרחיב את השטח ההוא.

מנחם אליעזר מוזס: הרי כל שנה מתווספים עוד אנשים ונדחפים ותראה רק את התמונות מלפני שבועיים, במוצאי שבת, כשסאטמר הדליקו שם, מה שהיה.

מנחם אליעזר מוזס: מה אתם חושבים לעשות?

מנחם אליעזר מוזס: אין אפילו מקום פנוי אחד שיוכל להגיע אפילו רכב הצלה, שלא יצטרכו לזה, ה' יעזור.

<יוסף חמו: חבר הכנסת מוזס, לגבי המתחם של האוהלים, אתה יודע שהנושא הזה היה בדיון משפטי, היה בג"צ בנושא, ישנה קביעה מה המשטרה מחויבת לעשות ולפקח ומה הגופים האחרים.

<יוסף חמו: אני אתייחס אך ורק למשטרה.

<יוסף חמו: אנחנו מפקחים ואנחנו נפקח השנה עוד יותר, שכל מתחם כזה יהיה אך ורק באישור.

<יוסף חמו: גם הם חייבים להעמיד תנאי רישוי ונפעל על פי הנחיות החוק ומה שקבע בית המשפט.

מנחם אליעזר מוזס: הסנכרון בין אגף התנועה שנמצא במרכז, בבור, לבין למשל שעצרתם את התנועה כבר באליפלט, נכון?

<יוסף חמו: זה אגף התנועה.

<יוסף חמו: זה לא קשור ל - - -

מנחם אליעזר מוזס: זה קשור לאילן?

<יוסף חמו: כן.

מנחם אליעזר מוזס: הסנכרון, במצב שעמד שם שוטר אחד ולמשל היו חסידות מסוימת, שהייתה להם זכות להיכנס עם עשרה אוטובוסים, הכינו להם מקום, היה להם מקום, בא השוטר ואומר 'לא, אתם לא נכנסים'.

מנחם אליעזר מוזס: עד שאני לא ירדתי לשם, עד אליפלט, ולהפעיל את המערכת מלמעלה לא זז שום דבר.

מנחם אליעזר מוזס: מה קורה עם הסנכרון הזה בין הצוות למעלה לבין מה שקורה למטה?

מנחם אליעזר מוזס: איך אנחנו מתגברים את זה?

<יוסף חמו: אני אענה על הסוגיה הזאת.

<יוסף חמו: השנה כל מה שקשור לנושא של החסידויות שמגיעים בצורה מאוגדת, דיברת על קרלין, בויאן ועוד הרבה מאוד חסידויות, הם עושים את זה בתיאום איתנו.

<יוסף חמו: יש איש קשר שלנו השנה שעובד אך ורק מולם, זה כל התפקיד שלו, לקבל מהם את הטלפון, לוודא איפה הם נמצאים על הדרך כדי להכין את כל המחסומים, כדי שיהיו מוכנים לקלוט אותם ובכך אנחנו נפתור את הבעיה.

ישראל אייכלר: לפני שניתן לנתיבי ישראל שממונים על התשתית אני רוצה לכבד את המנכ"ל של משרד הדתות, המשרד לענייני דת, עודד פלוס, שייתן לנו את הצד של הפלוס.

<עודד פלוס: להבדיל מכל האנשים האחרים שנמצאים פה אני פעם ראשונה באירוע הזה של מירון, אני מעולם לא הייתי שם, לא כאדם פרטי וודאי לא כמנכ"ל, אני חייב לומר שאני מאוד מאוד לא רגוע, להבדיל אולי מאחרים שכן חוו את זה, אולי זה חוסר הניסיון שלי.

<עודד פלוס: אני רוצה להתמקד בשתי נקודות.

<עודד פלוס: נקודה אחת, יש לנו איזה חוסר בכסף, בשנה שעברה אנחנו הפקנו את האירוע בסדר גודל של 12-12.5 מיליון שקל, השנה אנחנו מדברים על 14 מיליון.

<עודד פלוס: התקציבים שאנחנו הצלחנו לאגם נכון היום עומדים על 11.5 מיליון שקל, 10 מיליון שקל האוצר, אני חייב לומר שהוא פתח את כיסו - - -

ישראל אייכלר: חסר לכחלון לא לדאוג למירון, הקהל שלו הם מהבאים הוותיקים ביותר למירון.

<עודד פלוס: למעשה מה שאנחנו מנסים, החוסר הזה של משהו בסדר גודל של 2.5 מיליון שקל, אנחנו מבקשים לקבל בעניין הזה סיוע ממשרד התחבורה.

<עודד פלוס: אני רוצה להכניס את זה לאיזה שהוא סדר.

<עודד פלוס: יש לנו פגישה בשבוע הבא, ב-27.3, עם דרור גנון על מנת לנסות ולראות אם הם יכולים לסייע לנו.

<עודד פלוס: הכיוון שאנחנו מדברים עליו זה משהו שיסתנכרן לסכום הזה, זה איזה שהיא הכשרה של חניון.

<עודד פלוס: אני מאוד מאוד הייתי רוצה, אם אפשר, שתעבירו את המסר, אני לא יודע אם האנשים האלה נמצאים, אני לא מכיר.

מנחם אליעזר מוזס: מאיר חן הוא הבוס שלו.

ישראל אייכלר: מאיר חן הוא מנהל רשות ארצית לתחבורה הציבורית.

<עודד פלוס: אז מצוין.

<מאיר חן: לא יודע מה דרור אמר לך, אבל אם יהיה לי כסף עודף אני אתן אותו לטובת ההסעות וה - - -

<עודד פלוס: אז אני אומר שכרגע יש לנו חוסר.

<עודד פלוס: עוד פעם, זה לא חוסר שלנו.

<עודד פלוס: עם כל הכבוד, הנושא של חניון - - -

<יוסף שוינגר: שני חניונים לפחות.

<עודד פלוס: אני לא בטוח שזה נמצא בדיוק במגרש שלי, אבל אנחנו צריכים לראות את זה כבעיה משותפת.

<עודד פלוס: שהמענה יינתן, או באמצעות סיוע שתנסו להעמיד לנו, או באמצעות - - -

<מאיר חן: על איזה חניון אתה מדבר?

<יוסף שוינגר: מדברים על שני חניונים, גם על צבעון וגם על חצור.

<יוסף שוינגר: אני אגיד את האמת, כל השנים - - -

<מאיר חן: בשנה שעברה נתיבי ישראל - - -

<יוסף שוינגר: זה מה שאני אומר, במקום שזה יהיה בדקה ה-90, שנתיבי ישראל ייכנסו לזה ויעשו את זה.

<יוסף שוינגר: כמו כל השנים.

<עודד פלוס: אבל צריך לראות איך פותרים את הבעיה הזאת.

<יוסף שוינגר: יש פה את נתיבי ישראל.

ישראל אייכלר: מאיר, מה שאני מבין, עד לרגע זה, שלחניונים אין מגרש.

ישראל אייכלר: כל אחד אומר שזה במגרש של מישהו אחר.

ישראל אייכלר: צריך למצוא של מי המגרש של החניון.

ישראל אייכלר: אנחנו דיברנו עם - - -

<עודד פלוס: אני רוצה שזה יהיה משהו משותף.

ישראל אייכלר: אני רוצה לומר לך, המנכ"ל, דיברנו עם חבר הכנסת הרב יצחק ועקנין, שהוא גם חבר ועדת הכספים והוא גם איש האזור, הוא גר במושב יערה, והוא זה שישב איתך, והרב מוזס וכולנו, אנחנו לא מאמינים שאירוע כזה, בסדר גודל כזה, ייתקע על - - -

מנחם אליעזר מוזס: על 2.5 מיליון.

ישראל אייכלר: שאלה של פלוס.

<עודד פלוס: אני לא רוצה להשלות את עצמי שיש לי את הכסף, כי כרגע אין לי את הכסף, אנחנו צריכים - - -

<מאיר חן: אבל בואו נפריד בין שאלת האחריות לשאלת הכסף.

<מאיר חן: האחריות על הכשרת המקומות האלה זה של המקומות הקדושים, שיהיה ברור.

מנחם אליעזר מוזס: אבל הביצוע זה נתיבי ישראל, לא?

<מאיר חן: נכון, ביצוע - - -

מנחם אליעזר מוזס: אז מאיפה הם מבצעים?

מנחם אליעזר מוזס: מאיפה אתה מכניס את הכסף?

<מאיר חן: הם לא מי שיחליטו.

<מאיר חן: אבל בסוף צריך לסגור את זה, בטח לא בדיון הזה.

<עודד פלוס: זו הזדמנות בשבילי להציף את הנושא, כדי שהנושא הזה יהיה ברור.

<עודד פלוס: הנושא הבא מבחינתי זה כל מה שקשור לדרישות הבטיחות של המשטרה באתר.

<עודד פלוס: אני שמחתי לשמוע את ניצב משנה חמו, אנחנו הולכים לעשות ועושים היערכות מאוד מאוד גדולה תקציבית וביצועית לקראת שינוי פני האתר במירון.

<עודד פלוס: יש לנו תקציבים, אנחנו היום אולי אפילו נתבשר, אמורה להיות פגישה בין קק"ל לבין אגף התקציבים לגבי מה שקוראים פרויקטים לאומיים.

<עודד פלוס: קק"ל אמורים או רוצים או מעוניינים להעמיד לרשות האתר 30 מיליון שקל, זה לא מעט כסף, לנו כרגע יש סכום של 9.5 מיליון שקל שהעמדנו לטובת העניין הזה כדי לשדרג את משטחי ההדלקות, את דרכי המילוט.

<עודד פלוס: אני מקווה מאוד שאנחנו לא ניתקע בביצוע, זאת אומרת את הכסף אנחנו העמדנו, רק אתמול עשינו שיחה עם עמית סופר, ראש המועצה האזורית, על מנת שהוא ינסה לזרז הוצאת היתרים.

<עודד פלוס: אנחנו גם בודקים משפטים, כי חוק התכנון והבנייה עבר איזה שהוא שינוי ואנחנו רוצים לראות אם אנחנו מסוגלים להיכנס דרך השינוי הזה כדי לחסוך את הצורך בהוצאת היתרים.

<עודד פלוס: יש לנו נכונות, יש לנו גם כסף, מה שאנחנו מבקשים מהמשטרה זה אורך רוח, לאפשר לנו לבצע.

<עודד פלוס: אני לא בטוח שנצליח לבצע את כל התכניות שלנו, בוודאי לא עם קק"ל, לקראת ההילולה הזאת, אבל אני רוצה להבטיח שאנחנו לא נעצור.

<עודד פלוס: זאת אומרת גם אם נצליח להוציא חלק מהכסף לפני ההילולה הזאת, אנחנו מתכוונים מיד בתום ההילולה להמשיך בביצוע.

<עודד פלוס: לכן אני צריך את אורך הרוח שלכם.

ישראל אייכלר: אנחנו באמת רוצים שתתארגנו לפני האירוע, לא אחר האירוע, אז נצטרך לשבת ולראות.

ישראל אייכלר: אני לא רוצה לחשוב אפילו שבגלל כסף קרתה איזה שהיא תקלה.

ישראל אייכלר: אני יודע שהתקציב של המדינה זה 400 מיליארד שקלים ויש הרבה הרבה צרכים, אבל לא יכול להיות שהאירוע מספר אחת מבחינת תיירות, פנים וחוץ, בישראל זה אירועי ל"ג בעומר, המקום השני כל ימות השנה של התיירות, אחרי הכותל המערבי, זה קבר רבי שמעון בר יוחאי, ואני מאוד רוצה שאתה, כמנכ"ל למשרד לשירותי דת, תקבל את כל מה שאתה צריך כדי שהמקום יהיה ראוי לקבל אנשים.

ישראל אייכלר: אבל מי שצריך לעשות את הדברים בשטח זה מיכאל רסקין, מנהל מרחב צפון בנתיבי ישראל.

ישראל אייכלר: בבקשה.

<מיכאל רסקין: נכון.

<מיכאל רסקין: אנחנו למעשה סיירנו במקום, שמעתם מהמרכז למקומות קדושים והמשטרה.

<מיכאל רסקין: אני רוצה להגיד שהדרישות הכספיות, תמחרנו אותן, הן עולות פי שניים וחצי משנה שעברה, שיהיה לכולם ברור.

<מיכאל רסקין: הדרישות הקיימות כיום הן בעלות פי שניים וחצי משנה שעברה.

מנחם אליעזר מוזס: מאיזה סיבה?

<מיכאל רסקין: הסיבה, לשפר את השבילים, לסלול שבילים חדשים, לסלול חניונים, לשפר תאורה, כחמישה קילומטרים נוספים של תאורה.

<מיכאל רסקין: לפי דעתי צריכים לבדוק את זה עוד פעם.

<מיכאל רסקין: אנחנו מבחינת קבלנים מאורגנים, אין שום בעיה.

ישראל אייכלר: לשנה הזאת?

<מיכאל רסקין: אין שום בעיה, מבחינת לבצע אין לי בעיה, אבל אנחנו צריכים לקבל תקציב כמה שיותר מוקדם.

ישראל אייכלר: מה התקציב שאתה מדבר?

<מיכאל רסקין: מה שעשינו, העברנו את זה למשרד התחבורה, 8.7 מיליון שקל, כולל הכול.

ישראל אייכלר: רק נתיבי ישראל 8.7?

<מיכאל רסקין: כן, אלה הדרישות.

<מיכאל רסקין: לעומת זאת, אם לעבוד לפי הדרישות הישנות ולבצע, מה שעשו בשנה שעברה, זה עולה 3.3 מיליון שקל.

<מיכאל רסקין: אז מישהו צריך להסתכל על זה מלמעלה - - -

ישראל אייכלר: יש פה חוסר פרופורציה שבשנה אחת, לא הייתה מלחמה, לא הייתה רעידת אדמה באזור, אני לא מבין איך זה הפך ל - - -

<מיכאל רסקין: מישהו צריך לקבוע סדר עדיפויות.

<מיכאל רסקין: אנחנו מוכנים לבצע.

ישראל אייכלר: 5.5 מיליון שקל הבדל?

מנחם אליעזר מוזס: זה הוצאות קבועות או זמניות?

<מיכאל רסקין: נוספו 21 דונם עבודות סלילת אספלט, חמישה קילומטרים תאורה, זה לא הולך ברגל, זה לא הולך בלי כסף.

<מיכאל רסקין: אלה הדרישות.

מנחם אליעזר מוזס: כביש 89.

<מיכאל רסקין: לא רק כביש 89, גם כביש 866, עד נחל מירון, זה קילומטר תאורה.

<מיכאל רסקין: יש דברים שצריך להחליט בהם.

מנחם אליעזר מוזס: זה באמת שאלה של פיקוח נפש, כמה אנשים הולכים שם רגלי.

<מיכאל רסקין: לי אין שום בעיה, אנחנו מוכנים, אנחנו מאורגנים, אבל צריכים לקבל תקציב מתאים בשביל לבצע את זה בזמן.

ישראל אייכלר: היועצת המשפטית שלנו מעבירה לי פה את החלטת הממשלה מ-17.1.2016, משהו חדש מאוד, שהתקציב השנתי שהם מדברים עליו לניהול הילולת הרשב"י, מדובר פה על 2.6 מיליון בלבד.

מנחם אליעזר מוזס: זה התקציב השנתי.

<עודד פלוס: זה עלה ל-10 מיליון.

ישראל אייכלר: אבל הממשלה החליטה להקים צוות שיבחן את הנושא בראשות המנכ"ל ובראשותך, מר פלוס, ובהשתתפות נציג אגף התקציבים ורב המקומות הקדושים ומנכ"ל המרכז, כל האנשים הטובים שנמצאים, והצוות יגיש לשר לשירותי דת את מסקנותיו תוך 45 ימים.

ישראל אייכלר: הגשתם את זה?

<עודד פלוס: אנחנו התקדמנו עם הכסף.

<עודד פלוס: מעניין אותנו הכסף.

<עודד פלוס: בסופו של דבר, מה שאמרתי, ה-2.6-2.7 עלו כבר ל-10 מיליון.

ישראל אייכלר: זה בסיס התקציב שלכם?

ישראל אייכלר: אבל מה שאני מבין שרק נתיבי ישראל רוצים ממך - - -

<עודד פלוס: לא, זה לא ממני.

מנחם אליעזר מוזס: זה ממשרד התחבורה.

<מאיר חן: ממי קיבלת את הדרישה הזו, מהמקומות הקדושים?

<מיכאל רסקין: ברור.

<מיכאל רסקין: גם המשטרה וגם המקומות הקדושים, אלה הדרישות הנוספות.

ישראל אייכלר: אני חושב, אדוני המנכ"ל, שכדאי שכן תושיבו את הצוות עוד היום ותראו מי אחראי על מה כי אחרת לחניון לא יהיה מגרש, כל אחד ישלח אותנו למגרש של השכן, זאת אומרת כל משרד ישלח אותנו למישהו אחר.

ישראל אייכלר: אנחנו כוועדה נותנים לך את כל הגיבוי לדרוש מכל משרדי הממשלה הרלוונטיים ובעיקר משרד האוצר ולממשלה, שלא יהיה מצב שבגלל כסף לא הייתה תאורה בכבישים מסוכנים, כביש 89 ו-866.

ישראל אייכלר: אלה שאלות של הצלת חיים, הוא אומר שהמשטרה צריכה לדברים האלה או שמשרד התחבורה צריך, הכסף, תעשו שיהיה איזה שהוא גורם - - - חס וחלילה זו סכנה כי מדובר פה בחיי אדם.

מנחם אליעזר מוזס: זה אמיתי, בכביש 89 נפגעה אישה בליל ל"ג בעומר.

מנחם אליעזר מוזס: אתה יודע כמה אנשים הולכים לטייל מנחל מירון לעלות לציר?

מנחם אליעזר מוזס: זו סכנה.

מנחם אליעזר מוזס: מדברים כל שנה על אותו דבר כהוצאות קבועות.

ישראל אייכלר: ברשות

ישראל אייכלר: כם אני אתן למועצה המקומית מרום הגליל, פותחים בכבוד אכסניה, אייל דמרי, סגן ראש המועצה.

<אייל דמרי: בוקר טוב, אני מתנצל על האיחור.

<אייל דמרי: כמדי שנה אנחנו גם השנה נערכים.

<אייל דמרי: בעניין הזה היו ישיבות של המועצה עם גורמי משטרה, כיבוי אש, נפתחו תיקים לרישוי למתחמים, כמו של הכנסת אורחים, הדלקות.

<אייל דמרי: הבקשות האלה מועברות לכיבוי אש ולמשרד הבריאות, כמובן מחלקת ההנדסה שלנו מצטרפת לדברים האלה.

<אייל דמרי: בעיה אחת נוספת שקיימת אצלנו היא נושא של ימי הלימודים.

<אייל דמרי: ימי רביעי-חמישי הבאים עלינו לטובה, לקראת ההילולה, בשנה שעברה נעשה מאמץ גדול מצד מתנ"ע (משטרת התנועה) לסייע לנו לפתוח את ימי הלימודים האלה בצורה מסודרת.

<אייל דמרי: היו קשיים לא פשוטים, אבל עדיין, לדעתי, בעניין הזה צריך לייצר את האפשרות לילדי בתי הספר במירון ובמרחב המועצה האזורית להיות בימי רביעי וחמישי בלימודים.

<אייל דמרי: בעניין הזה גם ראש המועצה וגם אני חושבים שזה אפשרי, פשוט צריך להיות ערוכים עם האישורים ועם הקווים האלה בצורה מתואמת.

<אייל דמרי: בשנה שעברה זה עבר בסך הכול בסדר, גם כשהיו עיכובים אלה היו עיכובים של דקות והיה אפשר להתגבר על זה.

<אייל דמרי: לדעתי גם היום צריך להיערך לזה.

<אייל דמרי: הדברים הנוספים, בנושא של התקנת ספסלים ודברים מהסוג הזה.

<אייל דמרי: אני חושב שצורך קיים, אבל כל התקציבים האלה לא מופיעים במסגרת הרשות המקומית, הם יותר צריכים להיות מופנים ל - - -

ישראל אייכלר: על מה כן אחראית הרשות המקומית בקטע של האירוח?

<אייל דמרי: ברמה העקרונית יש שם עניין של פיקוח, עניין של רישיונות ומתן אישורים לעסקים.

<אייל דמרי: הנושא של ביוב, שאנחנו מתמודדים איתו וזה, לדעתי, סוג של בעיה שלא נפתרת אף פעם, היא עדיין לא נפתרה, והצפי שגם השנה אנחנו נחזה במחזות שלא היינו רוצים לראות שיקרו, של פריצות של ביוב.

<אייל דמרי: סדר גודל של 600,000 שקל להסדיר שם את הנושא כמו שצריך.

<יוסף שוינגר: להסדיר כמו שצריך זה 21 מיליון שקל, זה לא 600 - - -

<אייל דמרי: אני מדבר כרגע על אותם מקומות - - -

<יוסף שוינגר: אנחנו כל שנה משקיעים יותר מ-600,000 שקל בביוב.

<יוסף שוינגר: בשנה שעברה לא הייתה שום פריצה של ביוב.

<אייל דמרי: היה.

<יוסף שוינגר: לא היה.

<יוסף שוינגר: אני הייתי שם.

ישראל אייכלר: אנחנו לא נרחיב בעניין הזה, אבל אם 600,000 שקל יורד כל שנה לשם ולא קבוע זה בעיה.

<אייל דמרי: ובעניין התאורה, אני חושב שהנושא שהרב פה העלה הוא נכון, זה פיקוח נפש.

<אייל דמרי: משקיעים מיליונים בתאורה ובמקום להסדיר את זה באופן קבוע כל שנה ממקמים ומפרקים מחדש.

<אייל דמרי: לדעתי הגיע הזמן שתהיה שם תאורה קבועה, זה לא השתנה, ההילולה כנראה תהיה כל שנה באותו תאריך ובאותו זמן והבעיה תמיד תצוץ.

<אייל דמרי: אני חושב שהנושא של לקבוע תאורה קבועה הוא צורך אמיתי.

<אייל דמרי: לצערנו את הפגיעות אנחנו גם חווים במהלך השנה, לא רק בל"ג בעומר והיו שם לא מעט תאונות.

ישראל אייכלר: אני מציע שהמנכ"ל ישיב לך.

<עודד פלוס: בסדר, אני רק רוצה להעיר איזה שהיא הערה.

<עודד פלוס: כרגע, מעודכן מהבוקר, אנחנו רוצים להגיש בקשות להיתר לוועדה המקומית ונאמר לנו שהישיבה הקרובה קבועה רק ב-14.4.

<עודד פלוס: זו בעיה מאוד מאוד גדולה מבחינתנו.

<אייל דמרי: אפשר להקדים את זה.

<אייל דמרי: הבעיה פשוט היא שכרגע לא קיים מהנדס מועצה, זו הבעיה שמעכבת את ההתכנסות.

<אייל דמרי: עד אז אני מקווה שייכנס מהנדס חדש, אבל אם יש בקשה להקדים אני מוכן להיות - - -

<עודד פלוס: כן, יש בקשה להקדים.

<עודד פלוס: זה ממש הפך להיות קריטי שזה ב-14 באפריל.

<אייל דמרי: בסדר, אני אקדים את זה.

ישראל אייכלר: את הדיון הזה נקיים גם כשנצטרך לעשות הפסקה של חמש דקות ולעבור לוועדה לביקורת המדינה, כאשר יפנו אותנו מהשידור.

ישראל אייכלר: בינתיים אני רוצה לאפשר לגיל מושקוביץ ממד"א לספר איך אתם מתארגנים.

<גיל מושקוביץ: בוקר טוב.

<גיל מושקוביץ: אנחנו כבכל שנה מתואמים עם הרב שוינגר ועם כל הגורמים, משטרת ישראל, כב"א, כל ארגוני ההצלה.

<גיל מושקוביץ: נעשית ישיבת היערכות מסודרת.

<גיל מושקוביץ: סך הכול הפקנו לקחים מכל השנים הקודמות, סך הכול הייתה התקדמות משמעותית גם בתשתיות שם, גם ביכולות של המקום להכיל את זה, גם מבחינת צירי התנועה.

<גיל מושקוביץ: השינוי שהמשטרה עשתה בשנתיים האחרונות בצירי התנועה שיפר משמעותית את היכולת שלנו גם להגיב לאירועים וגם לתת מענה לאירועים חריגים אם יהיו.

<גיל מושקוביץ: הנושא התקציבי שעולה כל שנה, אנחנו מקווים שייפתר אחת ולתמיד ויתוקצב הנושא הזה בצורה רצינית.

<גיל מושקוביץ: תודה.

ישראל אייכלר: אני נעבור לוועדה לביקורת המדינה.

ישראל אייכלר: אנחנו ממשיכים בדיון, היינו ממש בשיאו של הדיון על ההיערכות להילולה בל"ג בעומר במירון בשנת תשע"ו, 2016.

ישראל אייכלר: אנחנו עכשיו נרצה לתת לחבר הכנסת, יושב ראש סיעת יהדות התורה, הרב מנחם אליעזר מוזס, שביקש את רשות הדיבור.

מנחם אליעזר מוזס: תודה רבה, אדוני היושב ראש, חברים נכבדים, כל אחד בשמו ובמעלתו יבורך.

מנחם אליעזר מוזס: את רוב הציבור אנחנו מכירים עוד משנה שעברה ממירון ויש משנים עוד קודמות.

מנחם אליעזר מוזס: אנחנו מדברים כל שנה על להשקיע בהוצאות קבועות על מנת שלא תצטרך לחזור על עצמה עוד פעם הבעיה של החניונים, שהגשם הרס את זה והשמש ייבש את זה וכל שנה אותו סיפור וצריכים עוד פעם מיליונים ועוד פעם מיליונים.

מנחם אליעזר מוזס: דיברו כבר בזמנו שבמקום בהוצאות זמניות להשקיע בהוצאות קבועות, היה מדובר כבר בכביש 89 וכביש 866.

מנחם אליעזר מוזס: רק להזכירכם שבכביש 89 נהרג בחור ישיבה בסיבוב שם, לפני שנתיים ב-866 אישה נהרגה.

מנחם אליעזר מוזס: זה פיקוח נפש ממש, תראו כמה אנשים מטיילים על הכביש מנחל מירון בלילה, לעלות להר, או בחזרה חוזרים למטה.

מנחם אליעזר מוזס: תראו כמה מטיילים על הכבישים שם ואין טיפה תאורה.

מנחם אליעזר מוזס: הדבר הזה הוא בנפשנו, כל שנה מדברים על השקעה פעם ולתמיד.

מנחם אליעזר מוזס: זה הרי כביש בין עירוני.

מנחם אליעזר מוזס: בזמנו אלכס ויז'ניצר לקח את זה כפרויקט אבל הוא לא הצליח לבצע את זה.

מנחם אליעזר מוזס: אחרי המנהרה הייתה התכנית הזאת, שאתה מראה כאן, ואז דיברו על זה.

מנחם אליעזר מוזס: אני יודע שבמשרד התחבורה יש הרבה מיליונים שהיו מיועדים לקבר הרב.

מנחם אליעזר מוזס: אני יודע, לבד מ-10 מיליון, שישבנו בוועדת כספים לפני כמה חודשים והגיעו עודפים של 32 מיליארד שהיו צריכים להעביר משנה לשנה, פתאום מצאנו במחשב 10 מיליון במשרד התחבורה, להעביר את זה למשרד הביטחון.

מנחם אליעזר מוזס: עצרנו את זה ואני יודע שהכסף הזה, חלק מזה כבר ירד וזה 8.9.

מנחם אליעזר מוזס: אני אברר לכם את זה, בלי נדר.

מנחם אליעזר מוזס: אני מתפלא שלא הגיעו לכאן ממשרד האוצר, מאגף התקציבים.

<שלומית אבינח: לא ידענו שצריך להזמין אותם.

ישראל אייכלר: הנושא התקציבי עלה רק בגלל שהמנכ"ל הגיע ודיבר על זה, אבל לכאורה, לפי החלטת הממשלה שהקראתי קודם זה צריך להיסגר בצוות המקצועי בין האנשים.

ישראל אייכלר: אני חושב ש - - -

מנחם אליעזר מוזס: אין בצוות המקצועי נציג של משרד התחבורה, הרב שוינגר?

<יוסף שוינגר: כן, בוודאי.

מנחם אליעזר מוזס: מי זה?

מנחם אליעזר מוזס: בצוות הכספי.

<קריאה: זה צריך לצאת מאגף התשתיות.

<יוסף שוינגר: יש אנשים, יש מוחמד ו - - -

ישראל אייכלר: כנראה, הרב מוזס, שחניונים זה חלק בלתי נפרד ממשרד התחבורה.

מנחם אליעזר מוזס: נכון, בדיוק, וכל פעם היה כך.

מנחם אליעזר מוזס: היה ראובן אדרי ז"ל, שהוא בא כל שנה ועשה עבודת קודש.

מנחם אליעזר מוזס: היו צריכים אספלט לבורמה ב', לא היה אספלט, כל הכבישים וכל המדרכות - - -

<קריאה: - - - המנכ"ל של שירותי דת ירכז את ה - - -

מנחם אליעזר מוזס: צריכים לרכז את זה וצריכים לאגם את כל התקציבים שנמצאים בכל המשרדים, לעשות איגום של כל הדברים האלה יחד ולהשקיע בהוצאות קבועות.

מנחם אליעזר מוזס: עכשיו אני רוצה לומר משהו לסגן היושב ראש של המועצה.

מנחם אליעזר מוזס: הסיפור הזה שאתם נותנים רישיונות, לזה כן ול - - - איך זה בנוי שם?

מנחם אליעזר מוזס: כל החאפרים והבסטות למיניהם, שלא במעלה ההר, אלא שם סביב, הם עובדים עם רישיון?

מנחם אליעזר מוזס: אלה שבאים למכור גלידה ובמבה וכל הדברים האלה, הם עובדים בלי רישיון.

ישראל אייכלר: מה רע בזה?

מנחם אליעזר מוזס: לא רע בזה, רע בזה שהם עומדים על המדרכה ומפריעים להליכה הזורמת על המדרכות.

מנחם אליעזר מוזס: זה בלי אישור, אז המשטרה, אז הפיקוח הוא שלכם.

<אייל דמרי: הפיקוח שלנו הוא ביישובים.

מנחם אליעזר מוזס: תחדד לי את זה, רק בתוך היישוב?

מנחם אליעזר מוזס: לא בדרך?

מנחם אליעזר מוזס: מתחנת הדלק, למשל הסיבוב למעלה, מי שם ממונה על זה?

<קריאה: אין.

מנחם אליעזר מוזס: אין ממונה?

ישראל אייכלר: זה מועצה אזורית, זה לא משהו ש - - -

<קריאה: מועצה אזורית, יש שם מחלקת פיקוח ואם מישהו מקים דוכן ללא אישור מחלקת הפיקוח, כמו בכל רשות אזורית, אמורה לטפל בו.

<אייל דמרי: המועצה שלנו, עם כוח האדם שיש לנו - - -

מנחם אליעזר מוזס: לא יכולה לטפל?

מנחם אליעזר מוזס: נו, אז אנחנו שוב בבעיה.

מנחם אליעזר מוזס: קיימות שם באסטות ללא רישיון, מפריעים למהלך התקין, הדבר הזה צריך להסתדר - - -

ישראל אייכלר: אז אם זה מפריע לעלייה אז המשטרה צריכה לסלק אותם, מה השאלה?

ישראל אייכלר: זו הפרעה לשלום הציבור בצורה הכי פשוטה.

ישראל אייכלר: אם זה בדרך.

ישראל אייכלר: אם זה בצד זה לא עסק של המשטרה.

<יוסף חמו: הרב מוזס, אתה יודע שהשנה, וכולם יודעים שהשנה יש במירון נקודת משטרה שעובדת עם שוטרים סביב השעון 24 שעות, יש גם חברת שמירה אזרחית שמאבטחת את המקום, מה שלא היה קודם.

<יוסף חמו: כלומר השיפור הוא שיפור ניכר גם בשמירה.

מנחם אליעזר מוזס: אבל עדיין לא למעלה אלא למטה, מתחנת הדלק למטה - - -

<יוסף חמו: זה בסוף על פי דרישה של המועצה.

<יוסף חמו: ברגע שהמועצה מבקשת ומוציאה צווים אנחנו - - -

מנחם אליעזר מוזס: אז אני צריך לפנות למועצה שהמועצה תפנה למשטרה.

מנחם אליעזר מוזס: טוב, בסדר.

<אייל דמרי: צווים אנחנו יכולים להוציא לגבי באסטות שנמצאות שם במהלך, לפני, בתוך ההילולה.

<אייל דמרי: אין לנו, יש לנו שני פקחים שעושים את העבודה הזאת.

ישראל אייכלר: אני רוצה להודות לרב מוזס.

ישראל אייכלר: אני רוצה להמשיך ולהתקדם בדיון.

מנחם אליעזר מוזס: עוד נקודה אחת.

מנחם אליעזר מוזס: מה בעניין הקישור בין בורמה ב' לבורמה א'?

<יוסף חמו: זה גם אחד הנושאים, כמו שאמרתי, לא סגרנו עדיין, יש לנו עוד למעלה מחודשיים עד לאירוע, אנחנו במשא ומתן ובדין ודברים יחד עם המקומות הקדושים כדי לשכנע את מי שצריך לשכנע.

<יוסף שוינגר: אני אגיד איפה זה תקוע, יוסי חמו יודע, זה ברשות הטבע והגנים, רט"ג, שאול גולדשטיין, שם זה תקוע.

מנחם אליעזר מוזס: שם זה יכול להיות תקוע עד ביאת המשיח.

ישראל אייכלר: אני רוצה להבין, מדובר פה במשהו של הצלת נפשות.

<קריאה: לגמרי.

ישראל אייכלר: אז בצירי פינוי אתה צריך לשאול את הציפורים ואת ה - - -

<קריאה: הרב אייכלר, הם מתנגדים לזה.

<קריאה: הם לא מוכנים, גם לנחל מירון, דרך החירום, הם גם מתנגדים.

<קריאה: שלא נתבלבל, אלה שני דברים - - -

ישראל אייכלר: אמר לי פעם, אני לא רוצה להגיד את שמו, כי הוא חבר כנסת חשוב מאוד, אבל הוא עסק בתחומים האלה, הוא עבד בנושאים דומים שהיו קשורים מאוד לענייני הסביבה, אז הוא אמר בשם איזה פרופסור שהוא עבד איתו שאמר, 'יש נטורי קרתא של דת הסביבה'.

ישראל אייכלר: כמו שיש נטורי קרתא בדת היהודית, צריך לשמוע מה שהם אומרים, אבל לנהל את העניינים צריכים אנשים שיודעים את הצרכים.

ישראל אייכלר: בעניין הזה אם מדובר בנוחות, ניחא, אם מדובר בצירי פינוי שאתה צריך אותם במקרה של אירוע, אני חושב שאסור לשמוע מנטורי קרתא של דת הסביבה, צריך להקשיב להם ולעשות מה שצריך.

<יוסף חמו: אנחנו מכירים את הפער.

<יוסף חמו: גם כדי שבאמת, כפי שאמרתי, בסוף שכל הנושא הזה של שיתוף פעולה יבוא לידי ביטוי אז זימנו דיון עם המנהלים של רשות הטבע והגנים, בראשות מפקד המחוז שבו אנחנו נציג את הפערים ואת הבקשות שלנו.

<יוסף חמו: אני מאמין שעם הרבה רצון טוב אנחנו בסוף נסתדר, כי בסוף לכל מה שקשור לחיי אדם אנחנו לא נתפשר ואנחנו - - -

ישראל אייכלר: ודאי, ה' ישמור.

ישראל אייכלר: זכות ר' שמעון בר יוחאי, אבל אם חלילה קורה משהו ואתה צריך ציר פינוי ואחר כך נגיד בוועדת חקירה שהייתה בעיה עם עצים ירוקים - - -

<קריאה: הזיוונית המצויה.

<יוסף חמו: חבר הכנסת מוזס, הציר בין בורמה א' לבורמה ב' גם בשנה שעברה היה דרך מקשרת, הוא לא היה סלול בצורה מספיק טובה.

<יוסף חמו: זה נכון, אנחנו צריכים לשפר את זה ואנחנו נשפר.

ישראל אייכלר: אנחנו נאפשר עכשיו לרב זאב קשש, יושב ראש איחוד הצלה, לתת לנו את ההיערכות שלהם.

ישראל אייכלר: נמצא פה גם שמואל אברהם, מתאם חירום וביטחון, בבקשה.

<שמואל אברהם: אני אתן לדוד קריספיל, שמרכז את ה - - -

ישראל אייכלר: אין בעיה, דוד קריספיל, מנהל אגף מבצעים.

<דוד קריספיל: ההיערכות שלנו מתרכזת בשני חלקים, היערכות מבצעית להצלת חיים וכל נושא שיתופי הפעולה בין כל הגופים שמסביב, בסופו של דבר גם שיתוף הפעולה מציל חיים.

<דוד קריספיל: מבחינת ההיערכות המבצעית אנחנו נערכים עם כ-320 מתנדבים, כשהדגש אצלנו הוא היערכות מוקדמת.

<דוד קריספיל: שתי מרפאות שנמצאות ממש, אחת בתוך הציון ואחת ליד, 14 צוותים רגליים, כ-54 אנשים במשמרת, 8 אופנועים בכל משמרת שיודעים לתת גם את המענה לאותם חניונים מרוחקים או כשיש בעיות של תנועה או פקקים שאנחנו מכירים אותם עם האוטובוסים, חפ"ק, ולבקשת המשטרה, הזרוע המבצעית, אנחנו מוסיפים גם אמבולנס שיסייע בהעברת מוגבלי התנועה השנה.

<קריאה: זה מבחינת - - -

<דוד קריספיל: כן, בהעברה מהתחבורה הציבורית כלפי מעלה.

מנחם אליעזר מוזס: כמה רכבים יהיו שם?

<דוד קריספיל: אנחנו לא מתעסקים בנושא של העברת מוגבלי תנועה.

<דוד קריספיל: לבקשתם הקצינו אמבולנס אחד.

ישראל אייכלר: זה לא עזר מציון.

ישראל אייכלר: עזר מציון יושבים היום עם המשטרה.

<דוד קריספיל: עזר מציון מיועדים, אנחנו נותנים תגבור משלנו לנושא.

<דוד קריספיל: זה לא הביזנס שלנו, אנחנו מתעסקים בדברים אחרים.

<דוד קריספיל: לגבי שיתופי פעולה והיערכות מוקדמת, אנחנו מבינים שהשיח המשותף עם גופים נוספים הוא מה שיקבע אם אנחנו נדע להגיע מהר.

<דוד קריספיל: מגיעים הרבה שוטרים, הרבה חובשים, הרבה כוחות מבחוץ שלא מכירים את האזור ולכן כמו שעשינו בשנה שעברה גם השנה, בשיתוף עם המשטרה, מד"א, המקומות הקדושים שעוזרים לנו מאוד ומתקצבים את הנושא, אז עשינו שני דברים מאוד חשובים.

<דוד קריספיל: הראשון זה מפה, עם שני חלקים, גם של אזור הציון, גם של אזור המושב.

<דוד קריספיל: היא מחולקת לאזורים, לפוליגונים מאוד מאוד קטנים ברמה של מקטעים של 40 מטר, כך שאם יש אירוע במקום מאוד מאוד קטן, שלא מבינים איפה הוא, בן אדם שהגיע מבאר שבע ונמצא בציון ולא מבין איפה הוא נמצא והתמוטט לידו מישהו, ברגע שהוא מתקשר למוקד חירום כל מוקדי החירום של כל הגופים יודעים להגיד לאותו בן אדם 'תרים את העיניים ותחפש שלט צבעוני', ברגע שהוא רואה את השלט הצבעוני עם המספר המוקדן מבין בשנייה איפה הוא נמצא, וגם כוחות השטח, לכל הכוחות בשטח יש את המפות האלה והם יודעים להגיע מאוד מאוד מהר.

<דוד קריספיל: אנחנו מבינים ששם התנועה במרחק של 40 מטר יכולה לקחת גם רבע שעה.

<דוד קריספיל: זה דבר אחד.

<דוד קריספיל: כמובן שהמפות האלה נמצאות בכל החפ"קים, בכל המוקדים.

<דוד קריספיל: דבר שני, שהוא עזר לציבור, גם עם המקומות הקדושים, שמתקצבים את זה ודוחפים את זה, וגם עם הזרוע המבצעית, זה בעצם פלייר לכל הציבור, גם עם מפות של אזור החניונים.

<דוד קריספיל: אנחנו מבינים שהדבר הזה ימנע את ההתברברות למטה ויעזור לנתב.

<דוד קריספיל: זה גם עם ציון של נקודות וגם עם הנחיות ומספרי מידע.

<דוד קריספיל: הדבר הזה מחולק באמצעות מתנדבים שאנחנו מביאים שהם גם יותר נגישים במספר שפות, שנגישים יותר לציבור החרדי, כולל דוברי אידיש שיודעים לכוון את הציבור, לתת את הפליירים ולהסביר להם לאן להגיע גם בשטח החניונים.

<דוד קריספיל: דבר אחרון וחשוב, עניין התקציב.

<דוד קריספיל: אני לא מדבר על תקציב של מתנדבים.

<דוד קריספיל: התקציב שלהם, שעות ההתנדבות של 320 מתנדבים שוות ל-100,000 שקלים.

<דוד קריספיל: אני לא מדבר על השכר הזה, אני לא מדבר על הנושא של הדלק, אני מדבר נטו על דברים שאנחנו מוציאים מעבר לשוטף שלנו.

מנחם אליעזר מוזס: כמה משתתפת הממשלה?

<דוד קריספיל: אפס.

<דוד קריספיל: בשנה שעברה אנחנו לא קיבלנו אלינו, אבל בשנה שעברה המקומות הקדושים שבאמת עושים עבודה מדהימה לקחו על עצמם את כל הנושא של הדפסת המפות, מה ששנים קודמות אנחנו עשינו בעצמנו.

<דוד קריספיל: הם בעצם תקצבו שם בנושא 20,000 שקלים, אבל החזר ישיר להוצאות של איחוד הצלה אנחנו לא מקבלים.

<דוד קריספיל: ההוצאות שלנו הן כ-150,000 שקלים - - -

מנחם אליעזר מוזס: גם מד"א עובדת חינם?

<דוד קריספיל: אני לא יודע.

<גיל מושקוביץ: בנושא מד"א זה לא עניין של חינם או לא חינם.

ישראל אייכלר: אני לא עשיתי את זה נושא.

ישראל אייכלר: אם אתה רוצה דווקא אין לי בעיה, אבל אני יושב כאן לצורך ההיערכות ושיתוף הפעולה ביניכם.

<דוד קריספיל: אני לא עושה דווקא - - - אנחנו כל הזמן בשיתוף פעולה - - -

ישראל אייכלר: זה מה שחשוב לנו.

ישראל אייכלר: כל העניין הכספי, זה אתם תסתדרו עם ה - - -

<קריאה: לא מסתדרים.

ישראל אייכלר: לא מסתדרים?

<קריאה: לא.

ישראל אייכלר: אם תרצו, אם תהיה פנייה, נדון בנושא הכספי.

<קריאה: אפשר לשאול כמה זה עולה, יום אחד.

ישראל אייכלר: בבקשה, יש לך פה את המנכ"ל.

<קריאה: איחוד הצלה שלא לוקחים גרוש.

ישראל אייכלר: אנחנו נעבור עכשיו לחברות התחבורה.

ישראל אייכלר: אני רוצה לציין, מה שאומר מנהל המרכז למקומות קדושים, שהעבודה שלכם מאוד יעילה.

ישראל אייכלר: לא אמרת את זה בקול, אז אני אומר את זה בשמך.

מנחם אליעזר מוזס: בכמה אנשים טיפלתם בשנה שעברה?

<דוד קריספיל: בשנה שעברה הייתה דווקא ירידה בכמות, נרשמו אצלנו באזור 100 מקרים בהילולה עצמה באזור ההר.

<דוד קריספיל: בימים שלפני ואחרי היו עוד כ-100, אבל באמת בשנה שעברה ראינו ירידה.

ישראל אייכלר: כמה מתנדבים יש לכם?

<דוד קריספיל: יש לנו 320 מתנדבים שמגיעים במספר משמרות, כשכמובן אנחנו עובדים גם עם מד"א, הם לוקחים את כל הנושא של הפינוי מההר ואת הטיפול לאחר מכן.

<דוד קריספיל: אנחנו מתמקדים בצוותים שנמצאים בתוך ה - - - ועומדים רגלית פיזית - - -

ישראל אייכלר: אנחנו ניתן עכשיו לחברות התחבורה, אבל ברשותכם לפני זה, אני שכחתי, הייתי צריך לתת את זה בהתחלה, טפסר ניזאר פארס, סגן מפקד מחוז צפון, בקשר לכבאות והצלה, בבקשה.

<ניזאר פארס: אני לא ארחיב פה.

<ניזאר פארס: אנחנו בסך הכול מתואמים עם המשטרה, גם עובדים תחת המשטרה, אנחנו מתואמים גם עם המקומות הקדושים, גם נפגשנו עם הרב דרעי ישראל, גם עם המועצה אנחנו מתואמים.

<ניזאר פארס: אנחנו התחלנו בסידורי הבטיחות גם באתר וגם ביישוב.

<ניזאר פארס: רק הנקודה שהעלה פה הרב לגבי החיבור של הבורמות.

<ניזאר פארס: זה קריטי מבחינתנו, אנחנו העלינו דרישה לרט"ג לסלילת הציר הזה בצורה מסודרת.

<ניזאר פארס: לכבאיות יהיה קושי לעלות מלמטה למעלה ולכן מבחינתנו זה חשוב.

ישראל אייכלר: מי צריך להחליט על זה?

מנחם אליעזר מוזס: רט"ג.

ישראל אייכלר: מי צריך להחליט בשבילם?

<ניזאר פארס: השר הממונה להגנת הסביבה.

ישראל אייכלר: אז אנחנו נפנה גם לשר אבי גבאי, שממונה על איכות הסביבה, שיגיע איתם להסדר.

ישראל אייכלר: עכשיו לחברות התחבורה.

ישראל אייכלר: בבקשה, הראשון עמיר קינן, מנהל אגף התנועה של חברת אגד.

<עמיר קינן: קודם כל אני כמובן אצטרף לאותן ברכות להצלחה של שנה שעברה ואין ספק שמרכז העניין של ההצלחה בא מלקיחת האחריות, כי ברגע שיש לקיחת אחריות של רשות התחבורה של מאיר שלקח את האחריות על כל המבצע הזה לכולנו יכול להיות יותר קל לנהל מבצע בסופו של דבר.

<עמיר קינן: זה קודם כל חשוב לציין.

<עמיר קינן: מצד שני, כמו שנאמר, מי שמנהל את הקווים האלה, מי שהוא בעל הבית של הקווים האלה זו חברת נתיב אקספרס.

<עמיר קינן: אגד לוקחת אחריות, מה שנקרא גיבוי, בשנתיים האחרונות וזו כבר שנה שלישית, כעזרה לחברת נתיב אקספרס לחיזוק של כמות האוטובוסים.

<עמיר קינן: אגד לוקחת את הנתיב המרכזי של הבין עירוני בעיקר, באזור ירושלים, ירושלים, בני ברק ואשדוד, שלוש הערים המרכזיות שסדר הגודל של הפעלת התחבורה בשנה שעברה עמד על כ-1,700 אוטובוסים, 1,700 נסיעות הלוך ושוב.

<עמיר קינן: זו מסה מאוד מאוד גדולה - - -

מנחם אליעזר מוזס: בשלוש הערים האלה בלבד?

<עמיר קינן: בשלוש הערים האלה, כן.

<עמיר קינן: השנה אנחנו, בהנחיה של משרד התחבורה, מתכוונים להכין את עצמנו לקצת יותר, בגלל הראייה והכיוון שצופים גידול.

<עמיר קינן: פחות או יותר אנחנו מקווים שנעמוד על אותו סדר גודל ואותו סגנון הפעלה שעשינו בשנה הקודמת.

<עמיר קינן: להזכירכם, אותה הזמנת מקומות מראש בשנה שעברה, למעלה מ-32,000 איש הזמינו מקומות מראש, מבחינתנו זה סוג של הצלחה.

<עמיר קינן: גם השנה מרכז ההזמנות ייפתח כבר מה-15 בחודש, זאת אומרת אנשים יוכלו להזמין ולהיערך הרבה מראש, להזמין מקום באוטובוס ולהגיע ולקבל את המקום שלו.

<עמיר קינן: כולם ראו וכולם מבינים היום עד כמה זה נכון לפעול בשיטה הזו, מה ששנים קודמות, להזכירכם, נאבקנו בקטע הזה.

<עמיר קינן: השנה ההיערכות פחות או יותר דומה, אין התוויה שונה משנה שעברה.

ישראל אייכלר: יש לך מספיק חניונים לאוטובוסים?

<עמיר קינן: קודם כל אף פעם אין מספיק חניונים במירון, למרות שאנחנו נמצאים במתווה חדש שאומץ בשנה שעברה ואני חייב לציין פה שביחד עם אילן, מפקד הזרוע המבצעית, ביחד עם משרד התחבורה אומצה שיטת עבודה בשנה שעברה, שיטה חדשה, שאין ספק שהיא השיטה שניצחה את המבצע הזה.

<עמיר קינן: אני בטוח שגם השנה הזו, אם נעבוד באותו מתווה של שנה קודמת, יש לנו סיכוי לקצור הצלחה נוספת, כשהכיוון הוא בפירוש מינימום חניונים ומקסימום אנשים, שיטה שהוכיחה את עצמה, אין ספק.

ישראל אייכלר: כאן המקום להגיד תודה למאיר חן ולמשרד התחבורה שמאפשר לכם לעשות את השאטלים והם מממנים את זה, שבלעדי השאטלים האלה לא הייתם יכולים לעשות את הסירקולציה של ה - - -

מנחם אליעזר מוזס: קח בחשבון שבעוד שנתיים תצטרך שאטלים מהרכבת של כרמיאל למירון.

<עמיר קינן: אין שום בעיה, זה יותר קל.

ישראל אייכלר: ושתזכרו שבלי הרב מוזס לא הייתה רכבת למירון, זה היה חזון שלו, וכבר אמרתי את הבדיחה, אני אגיד את זה עוד פעם, זה לא יפה שאומרים בדיחה פעמיים, אם הרב מוזס יגיד שצריך אוניות וספינות למירון גם הן יגיעו.

<קריאה: דרך אגב, בשנה שעברה אנחנו ניסינו דרך תחנת הרכבת בעכו ולא הייתה היענות.

ישראל אייכלר: גם השעות, הזמן.

מנחם אליעזר מוזס: הסעה שלך, 28 דקות ייקח מירושלים לתל אביב ועוד 55 דקות מתל אביב לכרמיאל, אז מה אנחנו צריכים יותר?

מנחם אליעזר מוזס: אותה רכבת.

ישראל אייכלר: כן.

ישראל אייכלר: אם כבר מדברים על חזונות אני רוצה לספר לכם שסיפרו לי שלפני 70 שנה, כשהיו נוסעים למירון, אז מטבריה עד מה שהיום נקרא כפר נחום, ראש פינה, היו נוסעים בספינה על הכנרת.

ישראל אייכלר: זה היה חלק מהטיול למירון.

ישראל אייכלר: אולי יהיה פעם רכבל, זה רעיון טוב.

ישראל אייכלר: עמיר, אתה סיימת, נכון?

<עמיר קינן: כן.

<עמיר קינן: תודה רבה לחברת נתיב אקספרס שבמשך השנה כולה עושה את המסלול הזה ואני רוצה לציין שבהתחלה היו הרבה בעיות בוועדה, הגיעו הרבה תלונות, בזמן האחרון אני רוצה לומר שאנחנו מקבלים רק שבחים, לא קיבלנו תלונות בזמן האחרון על חברת נתיב אקספרס.

<שלומית אבינח: הטוב הוא מובן מאליו, על הטוב לא כותבים.

ישראל אייכלר: בדיוק, על הטוב לא כותבים, אבל אנחנו נבקש מהמנכ"ל משה לסקר.

<משה לסקר: שלום לכולם.

<משה לסקר: אני לא אחזור על דברים שעמיר כבר העלה קודם.

<משה לסקר: בסך הכול כשאנחנו בחנו את האירוע הקודם אנחנו באמת מצאנו שעצם הניהול המרכזי של רשות התחבורה הציבורית על ידי מאיר חן והצוות שלו, שהנהיגו את כל הדבר הזה ולמעשה היו המנצח על כל המערך הזה תרם תרומה מכרעת להצלחה של האירוע.

<משה לסקר: כמובן שאנחנו גם בתום האירוע של שנה שעברה ערכנו תחקירים פנימיים וגם תחקירים משותפים ואנחנו נתקן את מה שנדרש תיקון גם בשנה הזאת.

<משה לסקר: בניתוחים שלנו, כתוצאה מירידת המחירים, הרפורמה בתעריפים, אנחנו גם כן מעריכים שיהיה גידול בעיקר מהיישובים בית שמש וביתר עילית, כך אנחנו מעריכים, ששם יהיה הגידול המשמעותי - - -

ישראל אייכלר: אתם מובילים את בית שמש וביתר עילית למירון?

<משה לסקר: האחריות שלנו.

<משה לסקר: לצורך העניין הזה אין לנו מספיק אוטובוסים כדי למלא את כל הדרישה, אז למעשה בהנחיה של מאיר חן אנחנו יצרנו קשר עם כל מפעילי התחבורה האחרים ובתכנית אחת משותפת אנחנו משתלטים על כל העניין הזה ומבית שמש מי שיפעיל את התחבורה הציבורית למירון תהיה חברת סופרבוס, שאנחנו מגיעים איתה לסוג של הסדר.

ישראל אייכלר: ומביתר?

<משה לסקר: מביתר חברת קווים.

ישראל אייכלר: אני רוצה להודות לך ולנאיף דעקה שנמצא איתנו הרבה פעמים.

<משה לסקר: אני עוד לא סיימתי.

<משה לסקר: אני רק רוצה באותו רצף של דברים, כלקח, האירוע מתמשך, אמנם הוא יום רביעי וחמישי, אבל אחד הלקחים הכי חשובים, ופה אני פונה בעיקר למשטרה, במוצאי שבת אנחנו פגשנו כמויות אדירות של אנשים שנשארו בהר לסוף השבוע ומבחינת אוטובוסים היינו ערוכים, אבל מבחינת הסדר הציבורי אנחנו היינו צריכים להתמודד לבד עם העניין הזה, לא עמד לנו אפילו חניון אחד, כי הכול כבר התפרק ביום חמישי בערב והיה חסר לנו חניון - - -

ישראל אייכלר: מתי זה ל"ג בעומר השנה?

ישראל אייכלר: רביעי, אז נשארים עד אחרי שבת?

<משה לסקר: כן, נשארים.

<משה לסקר: אם היו שומרים לנו על חניון אחד מתפקד כדי לעשות מין איזה שהוא מסוף, כדי לקלוט את כל האנשים במוצאי שבת ממסוף אחד ולא מהכביש, הדבר הזה היה גם תורם תרומה חשובה מאוד.

מנחם אליעזר מוזס: אבל תצטרך לזה שאטלים שוב.

<משה לסקר: לא, הכמויות הצטברו בצומת על יד הכיכר והציבור ממש סיכן את ה - - -

ישראל אייכלר: מי אחראי על זה, המשטרה?

ישראל אייכלר: אתם תוכלו להיערך לדבר הזה?

<יוסף חמו: אנחנו מודעים לזה.

<יוסף חמו: גם בשנה שעברה היו מודעים, אנחנו מבינים שהשנה יישארו כנראה אלפים במהלך השבת אחרי החג ואנחנו ניתן לזה מענה, לא רק במוצאי שבת, גם ביום ראשון.

<משה לסקר: חשוב להשאיר חניון אחד פעיל לפחות.

ישראל אייכלר: יש לי שאלה אליך, לגבי סנכרון התשלום, נדב ששילם באוטובוס בקווים ואחר כך לנתיב אקספרס, איך אתם - - -

<משה לסקר: מכיוון שאנחנו עובדים עם מערכות כרטוס אז המערכות משותפות.

ישראל אייכלר: אז זה בכלל לא משנה איזה אוטובוס זה?

<משה לסקר: לא.

ישראל אייכלר: וגם אם מישהו נוסע בהלוך עם זה ובחזור עם זה, זה הכול אותו דבר?

<משה לסקר: הכול מסתנכרן בסופו של דבר.

ישראל אייכלר: אני רוצה לסכם את הדיון.

ישראל אייכלר: מודיעין עלית, אתם גם מאורגנים, מר לסקר?

<משה לסקר: מודיעין עלית, מי שמפעיל את זה הם קווים.

ישראל אייכלר: ואתם מאורגנים איתם כמו עם ביתר?

<משה לסקר: זה שייך לקווים, במכרז שלהם.

<משה לסקר: הם היוצא מן הכלל.

<קריאה: הם עדיין לא הפעילו את הקו הזה.

<משה לסקר: הם היוצא מן הכלל, זאת אומרת כל יתר האזורים מכרזית הם כפופים אלינו, מודיעין עלית מוחרגת, אני לא אחראי.

ישראל אייכלר: וקווים יגיעו עד למירון ממודיעין עלית?

<משה לסקר: כן.

ישראל אייכלר: כי אני מבין שהם עוד לא הפעילו את הקו.

<משה לסקר: בשנה שעברה הם לא הופעלו, השנה הם יפעלו.

ישראל אייכלר: מאיר, אתה תבדוק את זה.

<מאיר חן: אתה מדבר על קו קבוע.

ישראל אייכלר: כן.

<מאיר חן: לא רק למירון.

ישראל אייכלר: השאלה אם הם יפעילו את הקו להילולת הרשב"י?

<מאיר חן: אנחנו נדאג לזה.

ישראל אייכלר: קווים נמצאים פה?

<מאיר חן: לא, אבל לדעתי הם - - -

ישראל אייכלר: אז תבדוק את זה, כדי שלא ייווצר מצב שפתאום הם - - -

<קריאה: בשנה שעברה הם פנו אלינו בדקה ה-90 ואנחנו לא יכולנו להיערך ולהפעיל את מודיעין עלית.

ישראל אייכלר: אנחנו מסכמים.

ישראל אייכלר: אני רוצה לסכם את הדיון בכמה מילים.

ישראל אייכלר: קודם כל תודה רבה לכל אלה שהגיעו לפה, אני מכיר הרבה דיונים בוועדות הכנסת, אני חושב שדיון ענייני כזה, אפשר ממש לציין את זה למופת.

ישראל אייכלר: כל אחד אמר את דברו בקשר לעניין שלו בלי פולמוסים ובלי מה שאנחנו רגילים בוועדות פוליטיות, כי פשוט עסקו בעניין המקצועי.

ישראל אייכלר: הוועדה תפנה לשר להגנת הסביבה, מר אבי גבאי, למנהל רשות הטבע והגנים, כי פיקוח נפש לפני הכול, לקבל את דרישת כיבוי אש והמשטרה לחבר את שני הבורמות, כי זה עניין של פיקוח נפש.

ישראל אייכלר: במקרה שיצטרכו לפנות אנשים, ה' ישמור, אנחנו לא יודעים, היום בימינו, זה לא עולם שחיינו לפני 10 ו-20 שנה, שהעולם היה מסודר ואני לא צריך להביא דוגמאות מכל מה שקורה היום בעולם כולו.

<קריאה: גם דרך נחל מירון.

ישראל אייכלר: אותו דבר בעניין נחל מירון.

ישראל אייכלר: כל ציר שצריך לסלול כדי לפנות אנשים במקרה חירום, אז אין סומכים על הנס.

ישראל אייכלר: אמנם כדאי לסמוך על רבי שמעון בשעת הדחק, אבל אין סומכים על הנס.

ישראל אייכלר: דבר שני, אנחנו מבקשים לקיים את החלטת הממשלה לכנס את הצוות שנוגע למירון, כפי שמחייבת החלטת הממשלה, שתסדר את העניינים ביניהם מבחינה תקציבית.

ישראל אייכלר: כאן המנכ"ל של המשרד לשירותי דת יצטרך לרכז את זה, גם לענייני משטרה, חניונים, תאורה, נתיבי ישראל, אם אפשר עוד היום, כולל ביוב כמובן, כולל שירותי ביוב ודברים כאלה, כי אנחנו הבנו שהמועצה האזורית בכלל לא יכולה לעשות את הדברים האלה.

ישראל אייכלר: אנחנו מברכים את המשטרה על הפגישה שתתקיים היום, אבל אני מציין שזה כבר תוכנן מזמן, עם עזר מציון לגבי הסעות אנשים מוגבלים, כפי שהעלה פה נציג משרד התחבורה, ראש הרשות של משרד התחבורה, מר מאיר חן.

ישראל אייכלר: לגבי החניונים פלוס תאורה, אנחנו לא רגועים.

ישראל אייכלר: גם בעניין החניונים לאוטובוסים הפרטיים, שזה 1,000 אוטובוסים, ובעיקר לרכב הפרטי.

ישראל אייכלר: אני שוב חוזר ואומר, בניגוד להרגלים של הוועדה שלנו לעסוק בדרך כלל בתחבורה ציבורית, ברוב הדיונים שלנו, הפעם אני חושב שיש ציבור גדול מאוד שמגיע עם רכב פרטי, חייבים למצוא להם חניונים מרוחקים ולאפשר להם להגיע בשאטלים או באוטובוסים שנוסעים במטרופולין הזה, אזור הגליל.

ישראל אייכלר: חייבים שבראש פינה, כרמיאל, מעלות, צבעון וכל המקומות שהיו ולהוסיף גם מאחורי קבר האר"י, יש מספיק שטח לעשות חניון גדול שלא יפריע לתנועה בתוך העיר לרכב פרטי.

ישראל אייכלר: הוועדה פונה למרכז למקומות קדושים.

ישראל אייכלר: קודם כל היא מברכת על הפעילות שלהם בשנים האחרונות, בכל השנים, אבל אנחנו דורשים להקים יותר שירותים, מים, כפי שהם עושים כל שנה, להוסיף ספסלים על ההר, במעלה ההר, בצד, שלא יפריעו לעולים להר, שלא יעכבו את התנועה.

ישראל אייכלר: אנחנו מבקשים ממשרד התחבורה לעקוב אחרי התחבורה ממודיעין עלית, כי זו חברה חדשה שקיבלה קו חדש.

ישראל אייכלר: דיברנו על צפת, מעלות, ראש פינה.

מנחם אליעזר מוזס: כביש 89 ו-866.

ישראל אייכלר: גם העניין של התאורה בכביש 89 ו-866.

ישראל אייכלר: הוועדה כולה מסכימה שאנחנו צריכים תאורה עוד בל"ג בעומר הזה.

ישראל אייכלר: אנחנו רוצים שכל הגורמים הקיימים, כל אחד מכם, יאפשר, יש לנו פה את המנהלת של הוועדה, יש לכם את הטלפונים של כולם - - -

<שלומית אבינח: מה אתה רוצה עם התאורה?

ישראל אייכלר: את התאורה צריכה לעשות נתיבי ישראל ומי שיתקצב אותם זה הצוות שצריך לתקצב אותם.

ישראל אייכלר: אתם ביניכם בצוות תחליטו איזה משרד.

ישראל אייכלר: אני מבין שחניונים זה משרד התחבורה.

ישראל אייכלר: אני רוצה לספר לכם, מע"צ, זה משרד התחבורה היה תמיד?

<מאיר חן: כן.

ישראל אייכלר: מאיר, אני רוצה לספר לך, הזכיר פה הרב שוינגר, עכשיו זה לא בשידור חי, אז אני לא אסמיק, אבא שלי במשך 70 שנה, אני חושב, 60 או 70 שנה?

<יוסף שוינגר: 60 ו-.

ישראל אייכלר: 60 פלוס פלוס פלוס ניהל את קבר הרשב"י במירון.

ישראל אייכלר: כל השנים ההן הטלפון היחיד שהיה לו זה היה מע"צ, כל מה שהיו צריכים במירון - מע"צ.

ישראל אייכלר: הם היו כל כך יעילים, עכשיו אני שומע שזה משרד התחבורה, אז היום אתה צריך להגיד תודה שהשילו מכם הרבה תקציבים, שזה לא רק משרד התחבורה, אבל מה ששייך כן לתחבורה בוודאי שייך אליכם, אם זה חניונים ואם זה תאורה ואם זה כל הדברים האלה.

ישראל אייכלר: אז אני מודה לכולכם ואנחנו נהיה בקשר גם בזמן האירוע ובעזרת ה' תצליחו.